ΑΠΟΦΑΣΕΙΣ
Αριθμ. 5306
Έγκριση του Εσωτερικού Κανονισμού Λειτουργίας του Προγράμματος Μεταπτυχιακών Σπου-
δών (Π.Μ.Σ.) με τίτλο «Προχωρημένη Αισθητική και Κοσμητολογία: Ανάπτυξη, Ποιοτικός
Έλεγχος και Ασφάλεια Νέων Καλλυντικών Προϊόντων» του Τμήματος Βιοϊατρικών Επιστημών,
της Σχολής Επιστημών Υγείας και Πρόνοιας του
Πανεπιστημίου Δυτικής Αττικής, σύμφωνα με
τον ν. 4957/2022 (Α’ 141) και τον πρότυπο κανονισμό Λειτουργίας των Π.Μ.Σ. του Πα.Δ.Α.
(B’4861/2023).
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τις διατάξεις του ν. 4521/2018 «Ίδρυση Πανεπιστημίου Δυτικής Αττικής και Άλλες Διατάξεις» (Α’ 38).
2. Τις διατάξεις του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’ 70).
3. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της Ποιότητας, της Λειτουργικότητας και της Σύνδεσης των Α.Ε.Ι. με
την Κοινωνία και Λοιπές Διατάξεις» (Α’ 141).
4. Τον Εσωτερικό Κανονισμό λειτουργίας του Πανεπιστημίου Δυτικής Αττικής (Β’ 4621/2020).
5. Τον Πρότυπο Κανονισμό Λειτουργίας των Π.Μ.Σ.
του Πα.Δ.Α. «Έγκριση Κανονισμού Λειτουργίας των
Προγραμμάτων Μεταπτυχιακών Σπουδών του Πανεπιστημίου Δυτικής Αττικής» (B’4861/2023).
6. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “ Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της Ποιότητας, της Λειτουργικότητας και της Σύνδεσης των Α.Ε.Ι.
με την κοινωνία και λοιπές διατάξεις” για την οργάνωση
και λειτουργία προγραμμάτων μεταπτυχιακών σπουδών
και λοιπά θέματα».
7. Την υπό στοιχεία108990/Ζ1/08-09-2022 απόφαση
του Υφυπουργού Παιδείας και Θρησκευμάτων «Ρύθμιση
των θεμάτων σχετικά με τη διαδικασία δωρεάν φοίτησης σε Πρόγραμμα Μεταπτυχιακών Σπουδών με τέλη
φοίτησης» (Β’ 4899).
8. Την υπό στοιχεία 18137/Ζ1/16-02-2023 κοινή απόφαση των Υπουργών Παιδείας και Θρησκευμάτων -
Επικρατείας «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’1079).
9. Την υπ’ αρ. 33685/20-05-2020 απόφαση της Συγκλήτου του Πανεπιστημίου Δυτικής Αττικής «Έγκρι-
ση Προγράμματος Μεταπτυχιακών Σπουδών με τίτλο
«Προχωρημένη Αισθητική και Κοσμητολογία: Ανάπτυξη - Ποιοτικός έλεγχος και Ασφάλεια νέων καλλυντι-
κών προϊόντων» του Τμήματος Βιοϊατρικών Επιστημών
της Σχολής Επιστημών Υγείας και Πρόνοιας» (B’ 2205),
όπως τροποποιήθηκε με την υπ’ αρ. 27571/14-01-2021
(B’ 1388) απόφαση της Συγκλήτου του Πανεπιστημίου
Δυτικής Αττικής.
10. Την υπ’ αρ. 46963/063-07-2020 απόφαση της Συγκλήτου του Πανεπιστημίου Δυτικής Αττικής «Κανο-
νισμός Σπουδών του Προγράμματος Μεταπτυχιακών
Σπουδών “Προχωρημένη Αισθητική και Κοσμητολογία:
Ανάπτυξη - Ποιοτικός έλεγχος και Ασφάλεια νέων καλλυντικών προϊόντων” του Τμήματος Βιοϊατρικών Επι-
στημών της Σχολής Επιστημών Υγείας και Πρόνοιας»
(B’ 2935), όπως τροποποιήθηκε με τις υπ’ αρ. 27574/
24-03-2021 (B’ 1388) και 79853/09-09-2022 (B’ 4938)
αποφάσεις της Συγκλήτου του Πανεπιστημίου Δυτικής
Αττικής.
11. Το υπ’ αρ. 20/13-12-2023 (θέμα 5.1) απόσπασμα
πρακτικού της απόφασης της Συνέλευσης του Τμήματος
Βιοϊατρικών Επιστημών, της Σχολής Επιστημών Υγείας
και Πρόνοιας «Π.Μ.Σ. Προχωρημένη Αισθητική και Κοσμητολογία: Ανάπτυξη - Ποιοτικός έλεγχος και Ασφά-
λεια νέων καλλυντικών προϊόντων - Νέος Κανονισμός
Σπουδών».
12. Την υπ’ αρ. 46969/12-05-2023 διαπιστωτική πράξη του Αντιπρύτανη Έρευνας και Δια Βίου Εκπαίδευσης
του Πανεπιστημίου Δυτικής Αττικής, σχετικά με την
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 883
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
«Εκλογή Πρύτανη του Πανεπιστημίου Δυτικής Αττικής»
(Υ.Ο.Δ.Δ. 454).
13. Την υπ’ αρ. 77275/1-09-2023 πράξη του Πρύτανη
του Πανεπιστημίου Δυτικής Αττικής «Ορισμός Αντιπρυτάνεων, Τομέων Ευθύνης Αυτών, Κατανομής Αρμοδιοτή-
των και Σειράς Αναπλήρωσης του Πρύτανη του Πανεπιστημίου Δυτικής Αττικής» (Υ.Ο.Δ.Δ. 921), καθώς και την
υπ’ αρ. 94297/12-10-2023 ((Υ.Ο.Δ.Δ. 1141) τροποποίηση
αυτής.
14. Την υπ’ αρ. 124685/22-12-2022 απόφαση του Πρύτανη του Πανεπιστημίου Δυτικής Αττικής «Συγκρότηση
της Επιτροπής Μεταπτυχιακών Σπουδών του Πανεπιστημίου Δυτικής Αττικής», (ΑΔΑ: 66ΥΚ46Μ9ΞΗ-Θ9Ξ) καθώς
και την υπ’ αρ. 86982/28-09-2023 (ΑΔΑ: 6ΡΡ846Μ9ΞΗΝΞΦ) απόφαση Ανασυγκρότηση αυτού.
15. Την υπ’ αρ. 80818/12-09-2023 (ΑΔΑ: 9ΖΥΨ46Μ9ΞΗΘΑΔ) πράξη του Πρύτανη του Πανεπιστημίου Δυτικής
Αττικής «Συγκρότηση της Συγκλήτου του Πανεπιστημίου
Δυτικής Αττικής».
16. Την υπ’ αρ. 97386/19-10-2023 (ΑΔΑ: ΨΛΓΧ46Μ9ΞΗΙ07) πράξη του Πρύτανη του Πανεπιστημίου Δυτικής
Αττικής «Ανασυγκρότηση της Συγκλήτου του Πανεπιστημίου Δυτικής Αττικής».
17. Την υπ’ αρ. 09/19-12-2023 (θέμα 2ο) απόφαση της
Επιτροπής Μεταπτυχιακών Σπουδών.
18. Την υπ’ αρ. 01/18-01-2024 (θέμα 22ο) απόφαση της
Συγκλήτου του Πανεπιστημίου Δυτικής Αττικής.
19. Το γεγονός ότι με την παρούσα δεν προκαλείται δαπάνη σε βάρους του κρατικού προϋπολογισμού, αποφασίζει:
Την έγκριση του Εσωτερικού Κανονισμού Λειτουργίας
του Προγράμματος Μεταπτυχιακών Σπουδών (Π.Μ.Σ.) με
τίτλο «Προχωρημένη Αισθητική και Κοσμητολογία: Ανάπτυξη, Ποιοτικός Έλεγχος και Ασφάλεια Νέων Καλλυντι-
κών Προϊόντων» του Τμήματος Βιοϊατρικών Επιστημών,
της Σχολής Επιστημών Υγείας και Πρόνοιας του Πανεπιστημίου Δυτικής Αττικής, σύμφωνα με το ν. 4957/2022
(Α’ 141) και τον πρότυπο κανονισμό Λειτουργίας των
Π.Μ.Σ. του Πα.Δ.Α. (B’4861/2023), από το ακαδημαϊκό
έτος 2023 - 2024, ως ακολούθως:
Άρθρο 1
Γενικές Διατάξεις
Το Πρόγραμμα Μεταπτυχιακών Σπουδών «Προχωρημένη Αισθητική και Κοσμητολογία: Ανάπτυξη,
Ποιοτικός Έλεγχος και Ασφάλεια Νέων Καλλυντικών
Προϊόντων» του Τομέα Αισθητικής και Κοσμητολογίας, του Τμήματος Βιοϊατρικών Επιστημών, της Σχολής
Επιστημών Υγείας και Πρόνοιας εντάσσεται στο πλαίσιο των σκοπών και της γενικότερης αποστολής του
Πανεπιστημίου Δυτικής Αττικής (Πα.Δ.Α.). Αποσκοπεί
στην περαιτέρω προαγωγή της επιστημονικής γνώσης
και στην υψηλού επιπέδου εξειδίκευση καθώς και την
ανάπτυξη της έρευνας των πτυχιούχων σε θέματα που
άπτονται στο πεδίο της Αισθητικής, της περιποίησης
του δέρματος και της Κοσμητολογίας. Αποσκοπεί στην
περαιτέρω προαγωγή της γνώσης, στην ανάπτυξη της
έρευνας, την ικανοποίηση των εκπαιδευτικών, ερευνητικών, κοινωνικών, πολιτιστικών και αναπτυξιακών
αναγκών της χώρας, στην υψηλού επιπέδου εξειδίκευση των πτυχιούχων σε ειδικές θεματικές ενότητες της
Αισθητικής και της Κοσμητολογίας στις οποίες απασχολούνται απόφοιτοι Σχολών Επιστημών Υγείας καθώς και
Σχολών Θετικών Επιστημών.
Άρθρο 2
Σκοπός - Οργάνωση
Σκοπός του Π.Μ.Σ είναι η προσφορά στους φοιτητές προηγμένων γνώσεων για: α) Την αντιμετώπιση
των αισθητικών προβλημάτων με καινοτόμα καλλυντικά προϊόντα και τη χρήση σύγχρονων συσκευών της
Βιοϊατρικής Τεχνολογίας β) τη διαχείριση αισθητικών
προβλημάτων από τον Αισθητικό επί εδάφους δερματοπαθειών στο βαθμό που επιτρέπεται από την κείμενη
νομοθεσία και στην ανάπτυξη από τον Κοσμητολόγο
καλλυντικών προϊόντων που συστήνονται επικουρικά
στις δερματικές παθήσεις γ) την εμπεριστατωμένη κατανόηση των μηχανισμών δράσης των βιοδραστικών
συστατικών που ενσωματώνονται σε καλλυντικά προϊόντα δ) την ανάπτυξη (formulation) διαφόρων καλλυντι-
κοτεχνικών μορφών και την επίλυση των προβλημάτων
που προκύπτουν κατά την ανάπτυξη και την παραγωγή
ε) τον ποιοτικό έλεγχο, τη διασφάλιση ποιότητας και τις
κλινικές μελέτες ασφάλειας και αποτελεσματικότητας
των καλλυντικών προϊόντων.
Άρθρο 3
Όργανα ίδρυσης, οργάνωση και λειτουργία του
Π.Μ.Σ.
Τα αρμόδια όργανα για την οργάνωση και λειτουργία
του Π.Μ.Σ. είναι τα ακόλουθα:
Α) H Σύγκλητος του Πα.Δ.Α.
Β) η Συνέλευση του Τμήματος (Σ.Τ.)
Γ) η Συντονιστική Επιτροπή (Σ.Ε.) του Π.Μ.Σ.
Δ) ο Διευθυντής του Π.Μ.Σ.
Ε) η Επιτροπή Μεταπτυχιακών Σπουδών (Ε.Μ.Σ.).
α) Η Σύγκλητος του Πα.Δ.Α.
Η Σύγκλητος έχει τις ακόλουθες αρμοδιότητες:
1. Eγκρίνει την ίδρυση του Προγράμματος Μεταπτυχιακών Σπουδών (Π.Μ.Σ.) ή την τροποποίηση της από-
φασης ίδρυσης του Π.Μ.Σ.,
2. εγκρίνει την παράταση της χρονικής διάρκειας της
λειτουργίας των Π.Μ.Σ.,
3. συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.,
4. αποφασίζει την κατάργηση των Π.Μ.Σ. που προσφέρονται από το Πανεπιστήμιο Δυτικής Αττικής.
β) Η Συνέλευση του Τμήματος
Κύρια αρμοδιότητα της Συνέλευσης του Τμήματος,
είναι να εισηγείται στη Σύγκλητο δια της Επιτροπής Μεταπτυχιακών Σπουδών κατ’ ελάχιστον τις περ. α) έως ιστ)
των παρ. 3 και 4 του άρθρου 80, του ν. 4957/2022 (Α’ 141)
μαζί με τον εσωτερικό Κανονισμό λειτουργίας του Π.Μ.Σ.
Η Συνέλευση του Τμήματος, είναι αρμόδια για την οργάνωση, διοίκηση και διαχείριση του Π.Μ.Σ. και ιδίως:
1) Συγκροτεί επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
2) αναθέτει το διδακτικό έργο στους διδάσκοντες του
Π.Μ.Σ.,
3) εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Π.Μ.Σ.,
4) εγκρίνει τη μερική φοίτηση σε φοιτητές που πληρούν τα κριτήρια σύμφωνα με την κείμενη νομοθεσία,
5) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
6) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
7) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
8) πραγματοποιεί την εξέταση των κριτηρίων περί
απαλλαγής από τα τέλη φοίτησης και εκδίδει αιτιολογημένη απόφαση περί αποδοχής ή απόρριψης της αίτησης,
9) εγκρίνει κάθε άλλο θέμα που απαιτείται για την ομαλή λειτουργία του Π.Μ.Σ.
Με απόφαση της Συνέλευσης του Τμήματος, οι αρμοδιότητες των περ. 1) και 5) δύναται να μεταβιβάζονται
στη Σ.Ε. του Π.Μ.Σ.
γ) Η Συντονιστική Επιτροπή (Σ.Ε.):
Με απόφαση της Συνέλευσης του Τμήματος συγκροτείται η Συντονιστική Επιτροπή, με διετή θητεία, η οποία
αποτελείται από τον Διευθυντή του Π.Μ.Σ. και τέσσερα
(4) μέλη Διδακτικού Ερευνητικού Προσωπικού (Δ.Ε.Π.)
του Τμήματος, που έχουν συναφές γνωστικό αντικείμενο
με αυτό του Π.Μ.Σ. και αναλαμβάνουν διδακτικό έργο
στο Π.Μ.Σ. Η Σ.Ε. είναι αρμόδια για την παρακολούθηση
και τον συντονισμό της λειτουργίας του προγράμματος
και ιδίως:
1) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του ν. 4957/2022,
και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων Έρευνας
(Ε.Λ.Κ.Ε.),
2) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος ή την ΕΠΣ,
3) εγκρίνει τη διενέργεια δαπανών του Π.Μ.Σ.,
4) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
5) εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022,
6) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
7) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
8) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών
εξαμήνων, καθώς και θέματα που σχετίζονται με την
ποιοτική αναβάθμιση του προγράμματος σπουδών. Δύνανται να μεταβιβάζονται προς τη Συντονιστική
Επιτροπή συγκεκριμένες αρμοδιότητες της Συνέλευσης
του Τμήματος για την αποτελεσματικότερη λειτουργία
του Π.Μ.Σ., κατόπιν έκδοσης σχετικής απόφασης μεταβίβασης αρμοδιοτήτων. Στην Σ.Ε. δύναται να συμμετέχουν
Ομότιμοι Καθηγητές του Τμήματος, εφόσον παρέχουν
διδακτικό έργο στο Π.Μ.Σ.
δ) Ο Διευθυντής Π.Μ.Σ.
Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
1) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
2) εισηγείται τα θέματα που αφορούν στην οργάνωση
και λειτουργία του Π.Μ.Σ. προς τη Συνέλευση του Τμήματος σε περίπτωση αυτοδύναμου Π.Μ.Σ.
3) εισηγείται προς τη Σ.Ε. και τα λοιπά όργανα του
Π.Μ.Σ. και του Πα.Δ.Α. θέματα σχετικά με την αποτελεσματική λειτουργία του Π.Μ.Σ.,
4) είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
5) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών προγραμμάτων σπουδών, καθώς και
την παρακολούθηση εκτέλεσης του προϋπολογισμού
του Π.Μ.Σ.,
6) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
Ο Διευθυντής του Π.Μ.Σ., καθώς και τα μέλη της Σ.Ε
δεν δικαιούνται αμοιβής ή οιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Ορισμός νέου Διευθυντή ή μέλους της Σ.Ε., σε περίπτωση παραίτησης, μπορεί να πραγματοποιηθεί με
απόφαση των αρμοδίων οργάνων, κατόπιν υποβολής
αίτησης των μελών και αιτιολογικής έκθεσης του αιτήματος αλλαγής/παραίτησης.
ε) Η Επιτροπή Μεταπτυχιακών Σπουδών:
Με απόφαση της Συγκλήτου, κατόπιν πρότασης των
Κοσμητειών των Σχολών του Πανεπιστημίου Δυτικής
Αττικής συγκροτείται η Επιτροπή Μεταπτυχιακών
Σπουδών. Η Επιτροπή αποτελείται από ένα (1) μέλος
Διδακτικού Ερευνητικού Προσωπικού (Δ.Ε.Π.) από κάθε
Σχολή του Πα.Δ.Α., ένα (1) μέλος που προέρχεται από
τις κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.), και Ειδικού Τεχνικού Εργαστηριακού Προσωπικού (Ε.Τ.Ε.Π.) του Πα.Δ.Α. και τον/την Αντιπρύτανη, που
είναι αρμόδιος/α για ακαδημαϊκά θέματα, ως Πρόεδρο.
Τα μέλη της Επιτροπής έχουν εμπειρία στην οργάνωση
και συμμετοχή σε προγράμματα σπουδών δεύτερου
κύκλου σπουδών. Η θητεία της Επιτροπής είναι δύο (2)
ακαδημαϊκά έτη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
Αρμοδιότητα της Επιτροπής είναι:
1) Η υποβολή γνώμης προς τη Σύγκλητο του Πα.Δ.Α. για
την ίδρυση νέων Προγραμμάτων Μεταπτυχιακών Σπουδών
ή την τροποποίηση των ήδη λειτουργούντων Π.Μ.Σ., μετά
από αξιολόγηση των αιτημάτων των Συνελεύσεων των Τμημάτων για την ίδρυση νέων Π.Μ.Σ., των σχετικών εκθέσεων
σκοπιμότητας και βιωσιμότητάς τους και την κοστολόγηση
της λειτουργίας του Π.Μ.Σ., καθώς και η δυνατότητα αναπομπής τους, αν η εισήγηση δεν είναι επαρκώς αιτιολογημένη
ή οι συνοδευτικές εκθέσεις δεν είναι πλήρεις,
2) η κατάρτιση σχεδίου Κανονισμού για Π.Μ.Σ. του
Πα.Δ.Α. και η υποβολή του προς τη Σύγκλητο,
3) η εκπόνηση πρότυπου σχεδίου Κανονισμού λειτουργίας Π.Μ.Σ.,
4) ο έλεγχος της τήρησης των Κανονισμών λειτουργίας
των Π.Μ.Σ.,
5) η παρακολούθηση της εφαρμογής της νομοθεσίας,
του Κανονισμού και των αποφάσεων των οργάνων διοίκησης του Πα.Δ.Α. από τα Π.Μ.Σ.,
6) η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης,
7) κάθε άλλη αρμοδιότητα που ορίζεται από τον Εσωτερικό Κανονισμό του εκάστοτε Π.Μ.Σ.
Με απόφαση της Συγκλήτου, κατόπιν εισήγησης της
Επιτροπής Μεταπτυχιακών Σπουδών, εγκρίνεται ο Κανονισμός προγραμμάτων μεταπτυχιακών σπουδών, ο
οποίος αποτελεί διακριτό κεφάλαιο του εσωτερικού
κανονισμού λειτουργίας του Πα.Δ.Α.
Άρθρο 4
Αριθμός Εισακτέων, Κριτήρια και Τρόπος
Επιλογής
Ο αριθμός εισακτέων στο Π.Μ.Σ. «Προχωρημένη Αισθητική και Κοσμητολογία: Ανάπτυξη-Ποιοτικός Έλεγχος
και Ασφάλεια Νέων Καλλυντικών Προϊόντων» ορίζεται
κατά ανώτατο όριο σε σαράντα (40) κατ’ έτος και αντίστοιχα ο κατώτατος αριθμός εισακτέων ορίζεται σε δέκα
(10). Σε περίπτωση ισοψηφίας υποψηφίων αυξάνεται ο
αριθμός των εισακτέων μεταπτυχιακών φοιτητών, ώστε
να εισαχθεί και ο τελευταίος/α ισοψηφών/ούσα υποψήφιος/α. Επιπλέον του αριθμού των εισακτέων, γίνονται
δεκτοί ως υπεράριθμοι υπότροφοι και μέλη των κατηγοριών ΕΕΠ, ΕΔΙΠ και ΕΤΕΠ.
Ι. Πρόσκληση εκδήλωσης ενδιαφέροντος
Οι υποψήφιοι/ες ενημερώνονται από την πρόσκληση
εκδήλωσης ενδιαφέροντος του Π.Μ.Σ., η οποία δημοσιεύεται στις ιστοσελίδες του ΠΜΣ, του Τμήματος, του
Πα.Δ.Α. και σε οποιοδήποτε άλλο πρόσφορο μέσο. Στην
πρόσκληση εκδήλωσης ενδιαφέροντος αναγράφονται
όλες οι σχετικές πληροφορίες (ημερομηνίες και τόπος
κατάθεσης της αίτησης, απαραίτητα δικαιολογητικά που
πρέπει να τη συνοδεύουν), καθώς και τα κριτήρια αξιολόγησης των αιτήσεων των υποψηφίων για τα απαραίτη-
τα δικαιολογητικά, τη διαδικασία υποβολής αίτησης και
την καταληκτική ημερομηνία υποβολής αιτήσεων. Στην
πρόκληση εκδήλωσης ενδιαφέροντος αναφέρονται:
α) Oι προϋποθέσεις συμμετοχής υποψηφίων μεταπτυχιακών φοιτητών στη διαδικασία επιλογής,
β) οι κατηγορίες πτυχιούχων και ο αριθμός εισακτέων,
γ) η διαδικασία και τα κριτήρια επιλογής των μεταπτυχιακών φοιτητών,
δ) οι προθεσμίες υποβολής αιτήσεων,
ε) τα απαιτούμενα δικαιολογητικά,
στ) το χρονικό διάστημα αποδοχής από την ανάρτηση
του πίνακα επιτυχόντων,
ζ) Κάθε άλλη λεπτομέρεια που κρίνεται απαραίτητη, η
οποία διευκολύνει τη διαδικασία επιλογής των υποψηφίων μεταπτυχιακών φοιτητών.
Οι αιτήσεις και τα απαιτούμενα δικαιολογητικά κατατίθενται στην Γραμματεία του Π.Μ.Σ., σε έντυπη ή σε
ηλεκτρονική μορφή, σε προθεσμία που ορίζεται στην
πρόσκληση εκδήλωσης ενδιαφέροντος και μπορεί να
παραταθεί με απόφαση της Συνέλευσης του Τμήματος
Βιοϊατρικών Επιστημών.
ΙΙ. Επιτροπή Αξιολόγησης Υποψηφίων (Ε.Α.Υ.)
Η επιλογή των εισακτέων γίνεται από τριμελή Επιτροπή
Αξιολόγησης υποψηφίων (Ε.Α.Υ.) η οποία αποτελείται
από μέλη Δ.Ε.Π. του Τμήματος Βιοϊατρικών Επιστημών
που έχουν αναλάβει μεταπτυχιακό έργο, η οποία συγκροτείται με απόφαση της Συνέλευσης.
Η Επιτροπή έχει τις παρακάτω αρμοδιότητες:
i. Αξιολόγηση όλων των υποβληθέντων δικαιολογητικών. Ο έλεγχος της πληρότητας των δικαιολογητικών
ενεργείται από τη Γραμματεία του Π.Μ.Σ.
ii. Έλεγχος της γλωσσικής επάρκειας.
iii. Διενέργεια προσωπικών συνεντεύξεων.
Τα δικαιολογητικά συμμετοχής των υποψηφίων είναι:
1. Αίτηση υποψηφιότητας στο Π.Μ.Σ.
2. Αντίγραφο πτυχίου/διπλώματος ή βεβαίωση περάτωσης σπουδών, (στην περίπτωση που οι τίτλοι σπου-
δών έχουν χορηγηθεί από ΑΕΙ του εξωτερικού, πρέπει να
συνοδεύονται από αναγνώριση ισοτιμίας.
3. Πιστοποιητικό αναλυτικής βαθμολογίας).
4. Αναλυτικό βιογραφικό σημείωμα, στο οποίο θα αναφέρονται αναλυτικά οι τίτλοι σπουδών και ενδεχόμενες
ερευνητικές ή επαγγελματικές δραστηριότητες.
5. Αποδεικτικά ερευνητικής ή επαγγελματικής δραστηριότητας.
6. Συστατικές επιστολές.
7. Αντίγραφο μεταπτυχιακού τίτλου.
8. Δημοσιεύσεις σε περιοδικά με κριτές.
9. Φωτοτυπία δύο όψεων της αστυνομικής ταυτότητας,
10. Αντίγραφο πιστοποιητικού γνώσης της αγγλικής
γλώσσας. Η γνώση πιστοποιείται με αναγνωρισμένο
τίτλο σπουδών (π.χ. Τίτλο σπουδών από Εκπαιδευτικό
Ίδρυμα αγγλόφωνης χώρας ή αγγλόφωνου προγράμματος σπουδών, Πιστοποιητικό First Certificate in English,
Πιστοποιητικό Toefl με βαθμολογία τουλάχιστον 500
μόρια (ή 300 με το νέο τρόπο αξιολόγησης), Πιστοποιητικό IELTS με βαθμό 6,5 και άνω, Κρατικό Πιστοποιητικό
Γλωσσομάθειας (επίπεδο Β2).
11. Επιπρόσθετα προσόντα, υποτροφίες, ειδικά σεμινάρια, μεταπτυχιακοί τίτλοι, πτυχία συμπληρωματικής
εκπαίδευσης κ.λπ.
Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητι-
κού γλωσσομάθειας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
Με την ολοκλήρωση των διαδικασιών αξιολόγησης,
η αρμόδια Ε.Α.Υ. συντάσσει τον πίνακα των επιτυχόντων και επιλαχόντων κατά σειρά κατάταξης, σύμφωνα
με τα κριτήρια επιλογής και τους συντελεστές βαρύτητας ανά κριτήριο. Ως επιτυχόντες θεωρούνται οι υπο-
ψήφιοι/ες που έλαβαν βαθμολογική θέση στη σειρά
κατάταξης μέχρι του ανώτατου ορίου εισαγωγής φοιτητών/τριών. Η Ε.Α.Υ. μπορεί να θεωρήσει επιτυχόντες
και όσους από τους/τις υποψήφιους/ες ισοβάθμησαν
με τον τελευταίο επιτυχόντα. Ως επιλαχόντες/χούσες
θεωρούνται οι υποψήφιοι/ες οι οποίοι έλαβαν βαθμολογική θέση στη σειρά κατάταξης, πέραν του ανώ-
τατου ορίου εισαγωγής φοιτητών, έχοντας δικαίωμα
εγγραφής στην περίπτωση που οι πρωθύστεροι στην
κατάταξη δεν αποδεχθούν τη θέση ή δεν εγγραφούν
εμπρόθεσμα. Σε περίπτωση ισοβαθμίας εισάγονται
όλοι οι ισοβαθμήσαντες υποψήφιοι με την προϋπόθεση ότι δεν υπερβαίνουν το μέγιστο αριθμό εισακτέων
που έχει οριστεί στην Πρόσκληση Εκδήλωσης Ενδιαφέροντος. Στην περίπτωση που συμπληρωθεί ο μέγιστος
αριθμός εισακτέων στο Π.Μ.Σ., εισάγεται ο υποψήφιος
που έχει τον μεγαλύτερο βαθμό πτυχίου.
Η τελική κατάταξη των υποψηφίων με βάση τη λίστα
κριτηρίων του Προγράμματος και η πρόταση επιλογής
υποψηφίων με βάση την κατάταξη αυτή, υποβάλλονται
προς επικύρωση στη Συνέλευση του Τμήματος.
ΙΙΙ. Κριτήρια επιλογής των υποψηφίων
ΚΩΔΙΚΟΣ
ΠΕΡΙΓΡΑΦΗ
ΒΑΡΥΤΗΤΑ
Κ1
Βαθμός πτυχίου
Βαθμολογία σε
μαθήματα σχετικά με το
γνωστικό αντικείμενο
του Π.Μ.Σ. Διπλωματική
εργασία, όπου αυτή
προβλέπεται στον α’
κύκλο σπουδών
30%
Κ2
Τυχόν συγγραφική
ή/και ερευνητική
δραστηριότητα του
υποψηφίου
(15%)
Κ3
Ερευνητική ή
Επαγγελματική εμπειρία
του υποψηφίου
ή τεκμηριωμένη
ενασχόλησή του σε
αντίστοιχο τομέα ή σε
συναφές αντικείμενο
(15%)
Κ4
Συνέντευξη
40%
Βαθμός = Κ1 Χ 0,3 + Κ2 Χ 0,15 + Κ3 Χ 0,15 + Κ4 Χ 0,4
Η μοριοδότηση των ανωτέρω κριτηρίων καθορίζεται
από την Συνέλευση του Τμήματος κατόπιν εισήγησης
της Σ.Ε. του Π.Μ.Σ. Επιλέγονται οι υποψήφιοι που θα συγκεντρώνουν την υψηλότερη συνολική βαθμολογία και
μέχρι της κάλυψης του μέγιστου αριθμού εισακτέων του
Προγράμματος.
ΙV. Διαδικασία επιλογής
Τα απαιτούμενα δικαιολογητικά υποβάλλονται εντός
των προθεσμιών που ορίζονται στην αντίστοιχη πρόσκληση εκδήλωσης ενδιαφέροντος.
Η Γραμματεία του Π.Μ.Σ. παραλαμβάνει τις αιτήσεις
και τα απαραίτητα δικαιολογητικά που υποβάλλουν οι
υποψήφιοι/ες μεταπτυχιακοί/ες φοιτητές/τριες, τα οποία
προβλέπονται από την πρόσκληση εκδήλωσης ενδιαφέροντος κάθε φορά και συντάσσει πίνακα υποψηφίων με-
ταπτυχιακών φοιτητών, τον οποίο διαβιβάζει στην Ε.Α.Υ.
Τα δικαιολογητικά που κατατίθενται από τους υποψήφιους πρέπει να έχουν υποβληθεί εμπρόθεσμα, όπως αυτά
προβλέπονται στη σχετική πρόσκληση εκδήλωσης ενδιαφέροντος. Εκπρόθεσμες αιτήσεις δεν γίνονται δεκτές.
Η διαδικασία αξιολόγησης των υποψηφίων περιλαμβάνει δύο στάδια:
Στο πρώτο, αξιολογούνται οι αιτήσεις με βάση την
πληρότητα και την εγκυρότητα των απαιτούμενων
δικαιολογητικών που υποβλήθηκαν, το οποίο αποτελεί απαραίτητη προϋπόθεση πρόκρισης στο επόμενο
στάδιο.
Κατά το δεύτερο στάδιο της διαδικασίας, οι υποψήφιοι/ες καλούνται σε συνέντευξη ενώπιον της Ε.Α.Υ. Στόχος
είναι να διαπιστωθεί ποιοι/ές υποψήφιοι/ες είναι ικανοί/
ές να ανταποκριθούν ουσιαστικά στις απαιτήσεις του
Π.Μ.Σ., συνεκτιμώντας το κίνητρο και το ενδιαφέρον,
αλλά και τη συνολικότερη συγκρότηση και επιστημονική
τους επάρκεια σε σχέση με το αντικείμενο του μεταπτυχιακού προγράμματος.
Με την ολοκλήρωση των διαδικασιών αξιολόγησης, η
Ε.Α.Υ. καταρτίζει πλήρη κατάλογο με όλους τους υποψηφίους, ιεραρχεί τους υποψηφίους, προβαίνει στην τελική
επιλογή και καταρτίζει τον προσωρινό πίνακα των επιτυχόντων, ο οποίος επικυρώνεται από τη Συνέλευση του
Τμήματος. Η ανάρτησή του πραγματοποιείται σύμφωνα
με τις διατάξεις περί προστασίας προσωπικών δεδομένων, στην ιστοσελίδα του Π.Μ.Σ. και στις ανακοινώσεις
του Τμήματος.
Σε περίπτωση που δυο ή περισσότεροι υποψήφιοι συγκεντρώσουν συνολικά τον ίδιο αριθμό μορίων, γίνονται
δεκτοί ως ισοβαθμήσαντες.
Ένσταση κατά του προσωρινού πίνακα επιτυχόντων
μπορεί να γίνει μέσα σε πέντε (5) εργάσιμες ημέρες από
την ημερομηνία ανακοίνωσης των πινάκων. Η ένσταση,
πρέπει να είναι συγκεκριμένη και κρίνεται τελεσίδικα
από Τριμελή Επιτροπή μελών Δ.Ε.Π. του Τμήματος, που
έχουν αναλάβει μεταπτυχιακό έργο, η οποία ορίζεται με
απόφαση της Συνέλευσης.
Μετά την λήξη της προθεσμίας ενστάσεων και την τελεσίδικη απόφαση της επιτροπής ενστάσεων, αναρτάται
ο τελικός πίνακας επιτυχόντων, σύμφωνα με την διαδικασία ανάρτησης του προσωρινού πίνακα.
Οι επιτυχόντες υποψήφιοι καλούνται να απαντήσουν
γραπτώς ή ηλεκτρονικώς (email) εντός πέντε ημερών
(5) από την ανάρτηση του τελικού πίνακα όπως ορίζεται στην πρόσκληση εκδήλωσης ενδιαφέροντος για την
αποδοχή της ένταξης τους στο Π.Μ.Σ και τους όρους λειτουργίας του, όπως αυτοί περιγράφονται στον παρόντα
κανονισμό λειτουργίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
Εφόσον υπάρξουν αρνήσεις, η Γραμματεία ενημερώνει
τους αμέσως επόμενους υποψήφιους στη σειρά αξιολόγησης από τον τελικό πίνακα επιτυχόντων.
v. Εγγραφή στο Π.Μ.Σ.
Οι επιτυχόντες θα πρέπει να εγγραφούν στη γραμματεία του Π.Μ.Σ. σε προθεσμίες που ορίζονται από τα
αρμόδια όργανα στην πρόσκληση εκδήλωσης ενδιαφέροντος. Για λόγους εξαιρετικής ανάγκης είναι δυνατή η
εγγραφή μεταπτυχιακού φοιτητή μετά από τη λήξη της
προθεσμίας με απόφαση της Συντονιστικής Επιτροπής
ύστερα από αιτιολογημένη αίτηση του ενδιαφερομένου.
Οι εισακτέοι μεταπτυχιακοί φοιτητές μπορούν να ενημερώνονται από την ιστοσελίδα του Τμήματος ή/και από
τη Γραμματεία του Π.Μ.Σ.
Άρθρο 5
Κατηγορίες Υποψηφίων.
Στο Π.Μ.Σ «Προχωρημένη Αισθητική και Κοσμητολογία:
Ανάπτυξη, Ποιοτικός έλεγχος και Ασφάλεια νέων καλλυντικών προϊόντων» γίνονται δεκτοί πτυχιούχοι Ιδρυμάτων
Τριτοβάθμιας Εκπαίδευσης της ημεδαπής ή ομοταγών
Ιδρυμάτων της αλλοδαπής σύμφωνα με τις διατάξεις της
κείμενης νομοθεσίας πτυχιούχοι Σχολών Επιστημών Υγείας, Σχολών Θετικών Επιστημών και συναφών τμημάτων
άλλων Σχολών της ημεδαπής ή αναγνωρισμένων ομοταγών Ιδρυμάτων της αλλοδαπής, καθώς και πτυχιούχοι
Τμημάτων Τ.Ε.Ι. συναφούς γνωστικού αντικειμένου.
Αίτηση μπορούν να υποβάλουν και τελειόφοιτοι Τμημάτων, υπό την προϋπόθεση ότι θα έχουν προσκομί-
σει Βεβαίωση Περάτωσης των Σπουδών τους πριν την
ημερομηνία επικύρωσης του πίνακα των επιτυχόντων.
Στην περίπτωση αυτή, αντίγραφο του πτυχίου ή του διπλώματός τους προσκομίζεται πριν από την ημερομηνία
έναρξης του προγράμματος.
Αίτηση δύναται να υποβάλλουν και τελειόφοιτοι αλλοδαπών Ιδρυμάτων τα οποία δεν είναι ακόμα ενταγ-
μένα στο Εθνικό Μητρώο Αναγνωρισμένων Ιδρυμάτων
της αλλοδαπής του ΔΟΑΤΑΠ. Σε περίπτωση που Ίδρυμα
της Αλλοδαπής δεν βρίσκεται αναρτημένο στον ιστότοπο του ΔΟΑΤΑΠ, το Τμήμα εφαρμόζει τη διαδικασία
σύμφωνα με όσα ορίζονται στη κείμενη νομοθεσία. Σε
διαφορετική περίπτωση, γίνεται διαγραφή του φοιτητή,
χωρίς να υπάρχει αξίωση από τον φοιτητή επιστροφής
των χρημάτων που ενδεχομένως κατέθεσε.
Τα μέλη των κατηγοριών Ε.Ε.Π., καθώς και Ε.ΔΙ.Π. και
Ε.Τ.Ε.Π. μπορούν μετά από αίτησή τους να εγγραφούν
ως υπεράριθμοι/ες και μόνο ένας κατ’ έτος, χωρίς τέλη
φοίτησης.
Για τους αλλοδαπούς φοιτητές απαιτείται είτε επάρκεια
Ελληνικής γλώσσας, (επίπεδο Ελληνομάθειας τουλάχιστον επιπέδου Β1, εφόσον υπάρχει) είτε άριστη ανταπό-
κριση σε συνέντευξη στην ελληνική γλώσσα.
Η αρμόδια Γραμματεία του Τμήματος ελέγχει αν το
ίδρυμα απονομής του τίτλου αλλοδαπού ιδρύματος ανήκει στο Εθνικό Μητρώο Αναγνωρισμένων Ιδρυμάτων της
αλλοδαπής και αν ο τύπος του τίτλου αυτού ανήκει στο
Εθνικό Μητρώο Τύπων Τίτλων Σπουδών Αναγνωρισμένων Ιδρυμάτων που είναι αναρτημένα στον ιστότοπο
του ΔΟΑΤΑΠ.
Άρθρο 6
Διάρκεια Σπουδών - Μερική Φοίτηση - Αναστολή
Φοίτησης
6.1. Χρονική διάρκεια φοίτησης
Η χρονική διάρκεια για τις σπουδές που οδηγούν στην
απονομή του Διπλώματος Μεταπτυχιακών Σπουδών
(Δ.Μ.Σ) του Προγράμματος ορίζεται σε τρία (3) ακαδημαϊκά εξάμηνα και ο προσαυξημένος χρόνος διαρθρώνεται
σε ένα (1) εξάμηνο, και κατόπιν αιτήσεως προς τη ΣΕ
και εγκρίσεως από τη ΣΕ σε ακόμη ένα εξάμηνο, έκαστο
διάρκειας δεκατριών (13) εβδομάδων διδασκαλίας στα
οποία περιλαμβάνεται και ο χρόνος για την εκπόνηση και
υποβολή προς κρίση της Μεταπτυχιακής Διπλωματικής
Εργασίας (Μ.Δ.Ε.). Η επιτρεπόμενη διάρκεια ολοκλήρωσης των υποχρεώσεων για την λήψη του διπλώματος
μεταπτυχιακών σπουδών είναι από τρία (03) το λιγότερο
έως πέντε (05) ακαδημαϊκά εξάμηνα το μέγιστο. Ωστόσο,
σε εξαιρετικές περιπτώσεις, μπορεί να δοθεί αναστολή
φοίτησης με εισήγηση της Συντονιστικής Επιτροπής και
απόφαση της Συνέλευσης Τμήματος και ο χρόνος αυτός
δεν υπολογίζεται στην συνολική απαιτούμενη διάρκεια
απονομής του Διπλώματος Μεταπτυχιακών Σπουδών
(Δ.Μ.Σ).
Η διάρκεια των μαθημάτων του Π.Μ.Σ. ανά εξάμηνο
σπουδών, είναι τουλάχιστον δεκατρείς (13) εβδομάδες
που αντιστοιχεί σε 30 ECTS. Εφόσον υπάρχει διπλωματική εργασία, ο χρόνος συγγραφής της δεν μπορεί να
είναι μικρότερος από έξι (6) μήνες και μεγαλύτερος από
δεκαοκτώ (18) μήνες.
Το Π.Μ.Σ. ολοκληρώνεται με την απονομή Διπλώματος
Μεταπτυχιακών Σπουδών (Δ.Μ.Σ.), επίπεδο επτά (7) του
Εθνικού και Ευρωπαϊκού Πλαισίου Προσόντων, σύμφωνα
με το άρθρο 47 του ν. 4763/2020.
Η επιτυχή ολοκλήρωση φοίτησης διαπιστώνεται από
την επιτυχή επίδοση στα μαθήματα του Π.Μ.Σ και την
επιτυχή εκπόνηση Διπλωματικής Εργασίας όπου προβλέπεται.
6.2. Αναστολή φοίτησης
Ο μεταπτυχιακός φοιτητής μπορεί με αίτησή του
να ζητήσει αιτιολογημένα αναστολή φοίτησης (π.χ.
στρατιωτική θητεία, ασθένεια, απουσία στο εξωτερικό,
σοβαροί προσωπικοί και οικογενειακοί λόγοι) εφόσον
προσκομίσει τα σχετικά δικαιολογητικά. Η απόφαση
λαμβάνεται από τη Συνέλευση του Τμήματος κατόπιν
εισήγησης της Συντονιστικής Επιτροπής. Τα εξάμηνα
αναστολής της φοιτητικής ιδιότητας δεν προσμετρώνται στην προβλεπόμενη μέγιστη διάρκεια κανονικής
φοίτησης. Το δικαίωμα αναστολής σπουδών δύναται
να ασκηθεί άπαξ ή τμηματικά για χρονικό διάστημα
κατ’ ελάχιστον ενός (1) ακαδημαϊκού εξαμήνου, αλλά
η συνολική διάρκεια της αναστολής δεν δύναται να
υπερβαίνει αθροιστικά τα δύο (2) ακαδημαϊκά εξάμηνα. Οι φοιτητές που βρίσκονται σε αναστολή φοίτησης,
χάνουν την φοιτητική ιδιότητα καθ’ όλο το χρονικό
διάστημα της αναστολής. Ο/Η φοιτητής/τρια με την
επάνοδό του/της στη φοίτηση εξακολουθεί να υπάγεται στο καθεστώς φοίτησης του χρόνου εγγραφής
του/της ως μεταπτυχιακός/ης φοιτητής/τριας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
Άρθρο 7
Πρόγραμμα Σπουδών
Το Π.Μ.Σ. ξεκινά το χειμερινό εξάμηνο κάθε ακαδημαϊκού έτους. Η επιτυχής εξέταση σε όλα τα μαθήματα του
προγράμματος σπουδών, και η επιτυχής εκπόνηση της διπλωματικής εργασίας, είναι απαραίτητες προϋποθέσεις
για την απονομή Διπλώματος Μεταπτυχιακών Σπουδών (Δ.Μ.Σ.).
Το αναλυτικό πρόγραμμα μαθημάτων ανά εξάμηνο ως εξής:
Α’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό Ε:
Επιλογής
ECTS
Ειδικά μαθήματα Αισθητικής Ι
Υ
Νεότερα Δραστικά Συστατικά Δερμοκαλλυντικών
Υ
Δερματοπάθειες - Ο ρόλος του Αισθητικού και
Κοσμητολόγου
Υ
Έρευνα και Ανάπτυξη Καλλυντικών Προϊόντων Ι
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ
Β’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ
Υ: Υποχρεωτικό Ε:
Επιλογής
ECTS
Ειδικά μαθήματα Αισθητικής ΙΙ
Υ
Βιοϊατρική Τεχνολογία στην Αισθητική
Υ
Ποιοτικός έλεγχος καλλυντικών προϊόντων
Υ
Έρευνα και ανάπτυξη καλλυντικών προϊόντων ΙΙ
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Γ’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΜΑΘΗΜΑΤΟΣ
ΤΙΤΛΟΣ ΜΑΘΗΜΑΤΟΣ/ΠΡΑΚΤΙΚΗ ΑΣΚΗΣΗ/Μ.Δ.Ε.
Υ: Υποχρεωτικό Ε:
Επιλογής
ECTS
Κλινικές μελέτες- Ασφάλεια και Αποτελεσματικότητα
καλλυντικών προϊόντων
Υ
Διπλωματική Εργασία
Υ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Α’Εξάμηνο
1. ΕΙΔΙΚΑ ΜΑΘΗΜΑΤΑ ΑΙΣΘΗΤΙΚΗΣ Ι (Υποχρεωτικό, 8 ΕCΤS)
Σκοπός του μαθήματος είναι η διεπιστημονική προσέγγιση της ακμής και η αντιμετώπισή της μέσα από σύγχρονες μεθόδους Αισθητικής και Κοσμητολογίας. Η κατανόηση του μηχανισμού εμφάνισης του φαινομένου Koebner
μετά από αισθητικές πράξεις. Η κλινική κατάταξη των βλαβών του δέρματος των προερχομένων από εφαρμογή
ακτινοθεραπείας. Η κατανόηση των μηχανισμών της κυτταρικής γήρανσης. Η κατανόηση ανεπιθύμητων ενεργειών
στην περιοχή των ματιών από την εφαρμογή αισθητικών πράξεων και η κατανόηση των μηχανισμών εμφάνισης
φωτοαλλεργικής κ φωτοτοξικής δερματίτιδας.
Στόχος του μαθήματος είναι να γνωρίσουν οι φοιτητές προηγμένες μεθόδους αντιμετώπισης της ακμής μέσω
της τεχνολογίας, τις ανεπιθύμητες ενέργειες που μπορεί να παρουσιαστούν μετά από αισθητικές πράξεις γενικά
στο δέρμα και ειδικά στην περιοφθαλμική περιοχή, τους μηχανισμούς κυτταρικής γήρανσης, τους μηχανισμούς
εμφάνισης φωτοτοξικότητας και φωτοαλλεργίας, την επίδραση των ακτινοθεραπειών στο δέρμα.
Μετά το τέλος του μαθήματος οι φοιτητές θα είναι σε θέση να:
· Εφαρμόζουν τη διεπιστημονική συνεργασία για την ορθή αντιμετώπιση της ακμής.
· Εφαρμόζουν τις σύγχρονες μεθόδους χρησιμοποιούνται από τον Αισθητικό και Κοσμητολόγο για την αντιμετώπιση της ακμής.
· Σχεδιάζουν συνδυαστικά πρωτόκολλα για την αντιμετώπιση των αισθητικών προβλημάτων.
· Αναγνωρίζουν σημεία φωτοαλλεργικής και φωτοτοξικής δερματίτιδας μετά από αισθητικές πράξεις.
· Γνωρίζουν τους μηχανισμούς κυτταρικής γήρανσης.
· Αξιολογούν την επίδραση των αισθητικών πράξεων στην περιοφθαλμική περιοχή.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
· Αναγνωρίζουν τις οφθαλμολογικές επιπλοκές των
ενέσιμων υλικών.
· Γνωρίζουν και να διαχειρίζονται, στο βαθμό που επιτρέπεται από τον Αισθητικό και
Κοσμητολόγο την επίδραση των θεραπευτικών ακτινοβολιών στο δέρμα των ογκολογικών ασθενών
2. ΝΕΟΤΕΡΑ ΔΡΑΣΤΙΚΑ ΣΥΣΤΑΤΙΚΑ ΔΕΡΜΟΚΑΛΛΥΝΤΙΚΩΝ (Yποχρεωτικό) (ECTS 7)
Σκοπός του μαθήματος είναι η κατανόηση του μηχανισμού δράσης των νεότερων συστατικών των δερμο-
καλλυντικών, της επίδρασής τους στις βιοχημικές διαδικασίες και στις παραμέτρους του δέρματος όπως η
ελαστικότητα, ο σχηματισμός λεπτών γραμμών καθώς
και η εμβάθυνση στα συστήματα νανοτεχνολογίας που
χρησιμοποιούνται στα καλλυντικά και τις αισθητικές
θεραπείες.
Στόχος του μαθήματος είναι να διδαχθούν οι φοιτητέςτριες του Π.Μ.Σ τη χημική δομή των νεότερων- καινοτό-
μων συστατικών των δερμοκαλλυντικών, την επίδραση
τους βιοχημικές παραμέτρους του δέρματος και τη συσχέτιση τους επίδρασης τους με τους πιθανές αλλαγές στην
κλινική εικόνα του δέρματος καθώς και τις πιστοποιήσεις
και τις νομοθετικές ρυθμίσεις που ισχύουν ή βρίσκονται σε
εξέλιξη για την ενσωμάτωση καινοτόμων βιοδραστικών
συστατικών στα καλλυντικά προϊόντα-νανοτεχνολογία.
Μετά το τέλος του μαθήματος οι φοιτητές θα είναι σε
θέση να:
· Γνωρίζουν τους χημικές δομές και τους φυσικοχημικές ιδιότητες καινοτόμων συστατικών.
· Γνωρίζουν τους μηχανισμούς δράσης των συστατικών αυτών στα βιομόρια του δέρματος, την ενδο/δια-
δερμική απορρόφηση.
· Εφαρμόζουν τα ρυθμιστικά νομοθετικά πλαίσια που
αφορούν την ενσωμάτωση των νέων συστατικών.
· Εμβαθύνουν στο διαχωρισμό μεταξύ των ουσιών που
έχουν μόνον καλλυντική δράση και αυτών που έχουν
καλλυντική αλλά και φαρμακευτική δράση ή αυτών οου
συνεπικουρούν στη δράση φαρμάκων για την αντιμετώπιση δερματικών παθήσεων.
· Eπιλέγουν νανοσυστήματα για την ανάπτυξη καλλυντικών συνθέσεων.
· Αξιολογούν πιθανά προβλήματα που μπορεί να προκύψουν από τη χρήση των δραστικών ουσιών σε ορισμέ-
νους τύπους δέρματος.
· Να επιλέγουν τις δραστικές ουσίες για την ανάπτυξη
εξατομικευμένων καλλυντικών.
Γενικές ικανότητες που αποκτά ο πτυχιούχος:
· Αυτόνομη εργασία,
· Ομαδική εργασία, εργασία σε διεπιστημονικό περιβάλλον,
· Εργασία σε διεθνές περιβάλλον,
· Λήψη αποφάσεων κατά τους εργαστηριακές ασκήσεις,
· Σεβασμός στο περιβάλλον, Παραγωγή νέων ερευνητικών ιδεών,
· Προαγωγή τους ελεύθερης, δημιουργικής και επαγωγικής σκέψης
3. ΔΕΡΜΑΤΟΠΑΘΕΙΕΣ-Ο ΡΟΛΟΣ ΤΟΥ ΑΙΣΘΗΤΙΚΟΥ ΚΑΙ
ΚΟΣΜΗΤΟΛΟΓΟΥ (ECTS 7)
Σκοπός του μαθήματος είναι οι φοιτητές να ενημερωθούν και να εξοικειωθούν σε ειδικότερα θέματα της
Δερματολογίας που άπτονται του αντικειμένου τους.
Στόχος του μαθήματος είναι οι φοιτητές να διδαχθούν
νοσήματα του δέρματος όπως ο δισκοειδής ερυθηματώδης λύκος, η λεύκη, οι υπερτροφικές ή/και ατροφικές
ουλές, οι μετακνεϊκές ουλές και τα χηλοειδή, η νευροδερματίτιδα, η ψωρίαση καθώς και παθήσεις των σμηγ-
ματογόνων αδένων ώστε να μπορούν να βοηθήσουν
την αισθητική εμφάνιση των ασθενών αυτών χωρίς να
επιδεινώσουν την υποκείμενη δερματοπάθεια τους.
Επίσης θα διδαχθούν τις θεραπείες που μπορεί να
πραγματοποιήσει ο Αισθητικός σε ασθενείς που έχουν
υποβληθεί στο άμεσο παρελθόν σε θεραπεία με δερματικά εμφυτεύματα από ιατρούς και να ενημερωθούν για
τις σύγχρονες παρεμβάσεις αισθητικής δερματολογίας
στο σώμα.
Μετά το τέλος του μαθήματος οι φοιτητές θα είναι σε
θέση:
· Να γνωρίζουν την αιτιολογία και τις κλινικές εκδηλώσεις συχνών δερματολογικών νοσημάτων και να διαχει-
ρίζονται στο βαθμό που επιτρέπεται από τον Αισθητικό
και Κοσμητολόγο τα νοσήματα αυτά.
· Να αξιολογούν τις ενδείξεις-αντενδείξεις εφαρμογής
αισθητικών θεραπειών στα νοσήματα αυτά.
· Να επιλέγουν τη δερματοκοσμητική αντιμετώπιση
των νοσημάτων αυτών.
· Να διαχειρίζονται την επιλογή των καλλυντικών που
συνεπικουρούν στη θεραπεία των νοσημάτων αυτών και
των καλλυντικών/κοσμητικών συστατικών που αντενδείκνυνται.
· Να γνωρίζουν τις σύγχρονες θεραπείες αισθητικής
δερματολογίας που εφαρμόζονται και τις πιθανές ανεπιθύμητες ενέργειες και να αναπτύσσουν μεθόδους για
τη διαχείριση του δέρματος από τον Αισθητικό και Κοσμητολόγο πριν, κατά τη διάρκεια και μετά τις αισθητικές
αυτές παρεμβάσεις.
Γενικές ικανότητες που αποκτά ο πτυχιούχος:
· Αυτόνομη εργασία,
· Ομαδική εργασία, εργασία σε διεπιστημονικό περιβάλλον,
· Εργασία σε διεθνές περιβάλλον,
· Δημιουργική σκέψη.
4. ΕΡΕΥΝΑ ΚΑΙ ΑΝΑΠΤΥΞΗ ΚΑΛΛΥΝΤΙΚΩΝ ΠΡΟΪΟΝΤΩΝ Ι (Yποχρεωτικό) (ECTS 8)
Σκοπός του μαθήματος είναι να κατανοήσουν οι φοιτητές τις βασικές αρχές σχεδιασμού, έρευνας και ανά-
πτυξης νέων καλλυντικών προϊόντων, που μπορούν να
κυκλοφορήσουν στην Ελληνική και Ευρωπαϊκή αγορά,
αλλά και στις υπόλοιπες χώρες, με ασφάλεια και αποτελεσματικότητα για τους καταναλωτές και σύμφωνα με
το νομοθετικό πλαίσιο που διέπει τα καλλυντικά προϊόντα που κυκλοφορούν στην Ελλάδα και είναι εναρμο-
νισμένο με τον κανονισμό της ΕΕ (European Regulation
EC 1223/2009).
Στόχος του μαθήματος είναι να διδαχθούν οι φοιτητές τα κριτήρια διερεύνησης, κρίσης και αξιολόγησης
του τρόπου που θα συνδυάζουν τα συστατικά (δραστικοί παράγοντες, έκδοχα, συντηρητικά, αντιοξειδωτικά,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
αρώματα), ώστε να μπορούν να παρασκευάζουν σε εργαστηριακό επίπεδο αλλά και σε βιομηχανική κλίμακα,
νέες συνθέσεις τελικών καλλυντικών προϊόντων, που να
είναι φυσικοχημικά και μικροβιολογικά σταθερές, αποτελεσματικές και αποδεκτές από το σύγχρονο «marketing»,
αλλά και ασφαλείς ως προς την τοξικότητα.
Μετά το τέλος του μαθήματος οι φοιτητές θα είναι σε
θέση να:
· «Μορφοποιήσουν» (formulation) ανάλογα με την ηλικία και τις ανάγκες τους διάφορους τύπους καλλυντικών
προϊόντων (βρεφικά προϊόντα, παιδικά, ενηλίκων).
· Συνθέτουν καλλυντικά προϊόντα, ανάλογα με τις απαιτήσεις των διαφορετικών τύπων δέρματος (κανονικό,
ξηρό, λιπαρό, μικτό, τάση για ακμή δέρμα).
· Αποδίδουν στα τελικά σκευάσματα που σχεδίασαν
και ανέπτυξαν στο αρχικό στάδιο έρευνας, τις επιθυμητές
ιδιότητες και χαρακτηριστικά, που ζητήθηκαν στα νέα
προϊόντα.
· Αξιολογούν και να επεμβαίνουν στις συνθέσεις των
τελικών παρασκευασμάτων για να βελτιώνουν τα οργανοληπτικά και τα φυσικοχημικά χαρακτηριστικά (αύξηση
ή μείωση ιξώδους, μείωση λιπαρότητας, σταθεροποίηση
γαλακτωμάτων, απορροφητικότητας).
· Σχεδιάζουν σε εργαστηριακή κλίμακα τις κατάλληλες
μεθόδους παραγωγής (μελέτη κατάλληλου παραγωγικού εξοπλισμού και επιθυμητού ενεργειακού περιεχο-
μένου) για να μεταφερθούν αργότερα σε βιομηχανική
κλίμακα (εργοστάσια παραγωγής).
· Εφαρμόζουν όλες τις κατάλληλες δοκιμασίες σταθερότητας και συμβατότητας των υλικών συσκευασίας,
που πρέπει να εφαρμόζονται στις νέες συνθέσεις των
τελικών προϊόντων καθώς και τα πρωτόκολλα, που
πρέπει να τηρούνται για τη μελέτη σταθερότητας, πριν
κυκλοφορήσουν στην αγορά ανάλογα με τις διάφορες
κλιματικές ζώνες.
Γενικές ικανότητες που αποκτά ο πτυχιούχος:
· Αυτόνομη εργασία,
· Ομαδική εργασία,
· · Eργασία σε διεπιστημονικό περιβάλλον,
· Eργασία σε διεθνές περιβάλλον,
· Δημιουργική σκέψη.
Β’ Εξάμηνο
1. ΕΙΔΙΚΑ ΜΑΘΗΜΑΤΑ ΑΙΣΘΗΤΙΚΗΣ ΙΙ (Yποχρεωτικό)
(ECTS 6)
Σκοπός του μαθήματος είναι οι φοιτητές να κατανοήσουν εξειδικευμένες λειτουργικές ιδιότητες συστημάτων
του οργανισμού όπως το ενδοκρινολογικό και το λεμφικό. Να γνωρίσουν τα μεταβολικά νοσήματα, τις παθολο-
γικές εκδηλώσεις των νοσημάτων όπως διαβήτης - διαβητικό πόδι και την αντιμετώπισή τους. Να μάθουν την
εφαρμογή αισθητικές θεραπείες που χρησιμοποιούνται
σε κέντρα θερμαλισμού-θαλασσοθεραπείας καθώς και
να διδαχθούν μεθόδους βιο-αναζωογόνησης του δέρματος. Τέλος να εκπαιδευτούν στη βιβλιογραφική έρευνα
και τη συγγραφή διπλωματικής εργασίας.
Στόχος του μαθήματος είναι οι φοιτητές να μπορούν να αναγνωρίζουν τα μεταβολικά νοσήματα και
τις παθήσεις του λεμφικού και να καταστούν ικανοί να
συμβάλουν στην αντιμετώπισή τους με αισθητικές και
δερματοκοσμητικές εφαρμογές. Να εξοικοιωθούν με
σύγχρονες μεθόδους βιο-αναζωογόνησης. Επίσης να
ενισχυθεί η ικανότητα του φοιτητή στην προσέγγιση
ενός αισθητικού προβλήματος και η εκπαίδευση του
στην ικανότητα συγγραφής όχι μόνον μιας πτυχιακής
εργασίας αλλά κάθε είδους κειμένου που να εμπεριέχει
επιστημονική σκέψη.
Μετά το τέλος του μαθήματος οι φοιτητές θα είναι σε
θέση να:
· Γνωρίζουν σε βάθος τη συσχέτιση ορισμένων ορμονικών προβλημάτων με αισθητικά προβλήματα.
· Γνωρίζουν την Ενδοκρινολογία του λιπώδους ιστού,
τα αίτια δημιουργίας και τους τρόπους αντιμετώπισης
των διατροφικών διαταραχών και τη διαιτητική, φαρμακολογική και χειρουργική αντιμετώπιση της παχυ-
σαρκίας.
· Αξιολογούν το ρόλο του Αισθητικού στην αντιμετώπιση της παχυσαρκίας με αισθητικές και δερματοκοσμη-
τικές θεραπείες.
· Γνωρίζουν τη λειτουργία και παθοφυσιολογία του
λεμφικού συστήματος και να εφαρμόζουν χειρισμούς
λεμφικής αποστράγγισης σε υγιείς ιστούς.
· Διαχειρίζονται προβλήματα δέρματος διαβητικών
ασθενών, στο βαθμό που επιτρέπεται από τον Αισθητικό και Κοσμητολόγο σε συνεργασία με την αντίστοιχη
ιατρική ειδικότητα.
· Γνωρίζουν τα ιατροτεχνολογικά προϊόντα που εφαρμόζονται για την επούλωση.
· Εφαρμόζουν τους κανονισμούς και το νομοθετικό
πλαίσιο λειτουργίας των κέντρων θερμαλισμού για αισθητικούς σκοπούς και των spa και να αναπτύσσουν
αισθητικές θεραπείες που εφαρμόζονται στα κέντρα
αυτά.
· Διαχειρίζονται το δέρμα πριν και μετά τις θεραπείες
βιο-αναζωογόνησης που εφαρμόζονται από τις αντίστοιχες ιατρικές ειδικότητες.
· · Διερευνούν βιβλιογραφικές πηγές και να καταγράφουν στοιχεία,
· Γνωρίζουν μεθόδους συγγραφής και συνοπτικής παρουσίασης μιας εργασίας,
Γενικές ικανότητες που αποκτά ο πτυχιούχος:
· Αυτόνομη εργασία,
· Ομαδική εργασία,
· Εργασία σε διεπιστημονικό περιβάλλον,
· Εργασία σε διεθνές περιβάλλον,
· Δημιουργική σκέψη.
2. ΒΙΟΪΑΤΡΙΚΗ ΤΕΧΝΟΛΟΓΙΑ ΣΤΗΝ ΑΙΣΘΗΤΙΚΗ (Yποχρεωτικό) (ECTS 7)
Σκοπός του μαθήματος είναι να διδαχτούν οι φοιτητές
τις πιο σύγχρονες εφαρμογές στη Βιοϊατρική τεχνολογία
ώστε να μπορούν να χειρίζονται τα laser με ασφάλεια,
να εφαρμόζουν τις καινοτόμες εφαρμογές της ηλεκτροθεραπείας και των μη επεμβατικών laser, γνωρίζοντας
τις ανεπιθύμητες ενέργειες αυτών των εφαρμογών ώστε
να μπορούν να τις αντιμετωπίζουν κατά περίπτωση και
να μπορούν να εφαρμόσουν τις βέλτιστες τεχνικές της
διορθωτικής ψιμυθίωσης διαρκείας.
Στόχος του μαθήματος είναι να κατανοήσουν οι φοιτητές τις βασικές αρχές laser και φωτονικής καθώς και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
τους κανόνες ασφαλούς χρήσης του laser. Να κατανοήσουν και να εκπαιδευτούν στις καινοτόμες εφαρμογές
της ηλεκτρικής δερματοθεραπείας την επίδραση του
laser αποτρίχωσης κατά περίπτωση και τη λειτουργία
και δράση των μη επεμβατικών laser. Nα γνωρίσουν τις
ανεπιθύμητες ενέργειες από την εφαρμογή laser αποτρίχωσης. Τέλος να εκπαιδευτούν στις σύγχρονες εφαρμο-
γές της διορθωτικής ψιμυθίωσης διαρκείας.
Μετά το τέλος του μαθήματος οι φοιτητές θα είναι σε
θέση να:
· Γνωρίζουν τις βασικές αρχές laser και φωτονικής
· Διακρίνουν τις διαχωριστικές γραμμές στην εφαρμογή των laser και την άσκηση του επαγγέλματος του
Αισθητικού και τη δράση και την εφαρμογή των μη
επεμβατικών laser- Ενδείξεις-Αντενδείξεις-Συνδυαστικές θεραπείες.
· Εφαρμόζουν το νομοθετικό πλαίσιο και τους κανόνες
ασφαλούς χρήσης των laser -Πρωτόκολλα ασφάλειας
και προστασίας.
· Αναπτύσσουν συνδυαστικές μεθόδους αισθητικής
ηλεκτροθεραπείας για τη βελτίωση του δέρματος
· Γνωρίζουν τις βέλτιστες τεχνικές διορθωτικής ψιμυθίωσης διαρκείας και το σχετικό νομοθετικό πλαίσιο-
ώστε να αξιολογούν τις χρωστικές και τις τεχνικές που
ενδέχεται να χρησιμοποιήσουν.
Γενικές ικανότητες που αποκτά ο πτυχιούχος:
· Αυτόνομη εργασία,
· Ομαδική εργασία,
· Eργασία σε διεπιστημονικό περιβάλλον,
· Εργασία σε διεθνές περιβάλλον
3. ΠΟΙΟΤΙΚΟΣ ΕΛΕΓΧΟΣ ΚΑΛΛΥΝΤΙΚΩΝ ΠΡΟΪΟΝΤΩΝ
(Yποχρεωτικό) (ECTS 8)
Σκοπός του μαθήματος είναι οι φοιτητές να διδαχθούν
και να εξοικειωθούν με εξελιγμένες μεθόδους της ενόργανης ανάλυσης που εφαρμόζονται σε εργαστηριακό και
βιομηχανικό επίπεδο για τον έλεγχο ποιότητας των καλλυντικών προϊόντων έτσι ώστε η κυκλοφορία και η κατα-
νάλωση τους να είναι ασφαλής σύμφωνα με την ευρωπαϊκή νομοθεσία ΕΕ (European Regulation EC 1223/2009).
Στόχος του μαθήματος είναι οι φοιτητές να διδαχθούν
τις προηγμένες μεθόδους της ενόργανης ανάλυσης έτσι
ώστε με την εφαρμογή τους να μπορούν να ελέγχουν
ποιοτικά και ποσοτικά τις πρώτες ύλες που απαιτούνται
για τη σύνθεση των καλλυντικών προϊόντων καθώς επίσης και τα υλικά συσκευασίας που θα χρησιμοποιηθούν
για την αποθήκευσης τους. Να μπορούν να ελέγχουν,
να αξιολογούν και να διορθώνουν τυχών αποκλίσεις ή
σφάλματα κατά τη παραγωγική διαδικασία της ποιότητας των ημιέτοιμων καλλυντικών. Να είναι σε θέση να αξι-
ολογούν τη ποιότητα (ποιοτικός έλεγχος και ποσοτικός
προσδιορισμός) των έτοιμων καλλυντικών προϊόντων
μετά τη παραγωγική διαδικασία. Να είναι σε θέση να
ελέγχουν ποιοτικά τα καλλυντικά κατά τη γήρανση τους.
Μετά το τέλος του μαθήματος οι φοιτητές θα είναι σε
θέση:
· Να επιλέγουν και να εφαρμόζουν μέθοδο ανάλυσης
για τον ποιοτικό και ποσοτικό προσδιορισμό των συστατικών μια καλλυντικής φόρμουλας (γαλακτώματα,
πούδρες, προϊόντα στοματικής υγιεινής κ.α.).
· Να αναπτύσσουν νέες μεθόδους ανάλυσης (γραμμικότητα, ακρίβεια, επαναληπτικοτήτα, επικύρωση) για το
ποσοτικό προσδιορισμό των συστατικών με όριο συγκέντρωσης του έτοιμου καλλυντικού προϊόντος.
· Να επιλέγουν τη μέθοδο δειγματοληψίας, χειρισμού,
κατεργασίας και αραίωσης των πρώτων υλών (υγρά, στερεά, ελαιώδη) που χρησιμοποιούνται για τη παραγωγή
των καλλυντικών καθώς επίσης και των έτοιμων καλλυντικών προϊόντων (γαλακτώματα, στερεές μορφές,
εναιωρήματα).
· Να επιλέγουν και εφαρμόζουν σε εργαστηριακό επίπεδο τη μέθοδο ανάλυσης βάσει των φυσικοχημικών
ιδιοτήτων των συστατικών των καλλυντικών για το ποιοτικό έλεγχο τους.
· Να επεξεργάζονται τα δεδομένα των μετρήσεων της
ανάλυσης και να εκφράζουν τα αποτελέσματα με σκοπό
την εκτίμηση της ποιότητας του καλλυντικού προϊόντος
βάσει της κείμενης νομοθεσίας των καλλυντικών.
Γενικές ικανότητες που αποκτά ο πτυχιούχος:
· Αυτόνομη εργασία,
· Ομαδική εργασία,
· Εργασία σε διεπιστημονικό περιβάλλον,
· Εργασία σε διεθνές περιβάλλον,
· Παραγωγή νέων ερευνητικών ιδεών,
· Επίδειξη κοινωνικής, επαγγελματικής και ηθικής
υπευθυνότητας.
· Σεβασμός στο φυσικό περιβάλλον,
· Προαγωγή της ελεύθερης, δημιουργικής και επαγωγικής σκέψης.
4. EΡΕΥΝΑ ΚΑΙ ΑΝΑΠΤΥΞΗ ΚΑΛΛΥΝΤΙΚΩΝ ΠΡΟΪΟΝΤΩΝ ΙΙ (Yποχρεωτικό) (ECTS 9)
Σκοπός του μαθήματος είναι να κατανοήσουν οι φοιτητές τις βασικές αρχές σχεδιασμού, έρευνας και ανάπτυξης
νέων καλλυντικών προϊόντων, που μπορούν να κυκλοφορήσουν στην Ελληνική και Ευρωπαϊκή αγορά, αλλά και
στις υπόλοιπες χώρες, με ασφάλεια και αποτελεσματικότητα για τους καταναλωτές και σύμφωνα με το νομοθε-
τικό πλαίσιο που διέπει τα καλλυντικά προϊόντα που κυκλοφορούν στην Ελλάδα και είναι εναρμονισμένο με τον
κανονισμό της ΕΕ (European Regulation EC 1223/2009).
Στόχος του μαθήματος είναι να διδαχθούν οι φοιτητές τα κριτήρια διερεύνησης, κρίσης και αξιολόγησης
του τρόπου που θα συνδυάζουν τα συστατικά (δραστικοί παράγοντες, έκδοχα, συντηρητικά, αντιοξειδωτικά,
αρώματα), ώστε να μπορούν να παρασκευάζουν σε εργαστηριακό επίπεδο και σε βιομηχανική κλίμακα, νέες
συνθέσεις τελικών καλλυντικών προϊόντων, που να είναι
φυσικοχημικά και μικροβιολογικά σταθερές, αποτελεσματικές και αποδεκτές από το σύγχρονο «marketing»,
αλλά και ασφαλείς ως προς την τοξικότητα.
Μετά το τέλος του μαθήματος οι φοιτητές θα είναι σε
θέση να:
· Επιλέγουν τη μέθοδο «μορφοποιήσης» (formulation)
ανάλογα με την ηλικία και τις ανάγκες τους (βρεφικά
προϊόντα, παιδικά, ενηλίκων).
· Δημιουργούν καλλυντικές συνθέσεις (formulations)
ανάλογα με τις απαιτήσεις των διαφορετικών τύπων
δέρματος (κανονικό, ξηρό, λιπαρό, μικτό, τάση για ακμή
δέρμα).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
· Αποδίδουν στα τελικά σκευάσματα που σχεδίασαν
και ανέπτυξαν στο αρχικό στάδιο έρευνας, τις επιθυμητές
ιδιότητες και χαρακτηριστικά, που ζητήθηκαν στα νέα
προϊόντα.
· Αξιολογούν και να βελτιώνουν (επεμβαίνουν) στις
συνθέσεις των τελικών παρασκευασμάτων για να
βελτιώνουν τα οργανοληπτικά και τα φυσικοχημικά
χαρακτηριστικά (αύξηση ή μείωση ιξώδους, μείωση
λιπαρότητας, σταθεροποίηση γαλακτωμάτων, απορροφητικότητας).
· Σχεδιάζουν σε εργαστηριακή κλίμακα τις κατάλληλες
μεθόδους παραγωγής (μελέτη κατάλληλου παραγωγικού εξοπλισμού και επιθυμητού ενεργειακού περιεχο-
μένου) για να μεταφερθούν αργότερα σε βιομηχανική
κλίμακα (εργοστάσια παραγωγής).
· Οργανώνουν και να εφαρμόζουν τα κατάλληλα τεστ
σταθερότητας και συμβατότητας των υλικών συσκευασίας, που πρέπει να εφαρμόζονται στις νέες συνθέσεις
των τελικών προϊόντων καθώς και τα πρωτόκολλα, που
πρέπει να τηρούνται για τη μελέτη σταθερότητας, πριν
κυκλοφορήσουν στην αγορά ανάλογα με τις διάφορες
κλιματικές ζώνες.
Γενικές ικανότητες που αποκτά ο πτυχιούχος:
· Αυτόνομη εργασία,
· Ομαδική εργασία,
· Εργασία σε διεπιστημονικό περιβάλλον,
· Εργασία σε διεθνές περιβάλλον,
· Δημιουργική σκέψη.
Γ’ Εξάμηνο
1. ΚΛΙΝΙΚEΣ ΜΕΛEΤΕΣ-ΑΣΦAΛΕΙΑ ΚΑΙ ΑΠΟΤΕΛΕΣΜΑΤΙΚΟΤΗΤΑ ΚΑΛΛΥΝΤΙΚΩΝ ΠΡΟΪΌΝΤΩΝ (Υποχρεωτικό)
(ECTS 10)’
Σκοπός του μαθήματος είναι η κατανόηση της μεθοδολογίας -αισθητήριων και βιοφυσικών μεθόδων-
in vivo και in vitro, NAMs μεθόδων (Novel approach
methodologies)- και του νομοθετικού πλαισίου των
κλινικών μελετών ασφάλειας και αποτελεσματικότηταςυποστήριξης ισχυρισμών καλλυντικών προϊόντων και
της στατιστικής επεξεργασίας τους.
Στόχος του μαθήματος είναι η εμβάθυνση της μελέτης
του ελέγχου και της αποτελεσματικότητας καλλυντικών
προϊόντων-της υποστήριξης ισχυρισμών, της οργάνωσης κλινικών μελετών αποτελεσματικότητας καλλυντι-
κών προϊόντων και η λήψη εξειδικευμένων γνώσεων για
την αξιολόγηση της ασφάλειάς τους.
Μετά το τέλος του μαθήματος οι φοιτητές θα είναι σε
θέση να:
· Οργανώνουν πρωτόκολλα για την εκπόνηση κλινικών μελετών αποτελεσματικότητας και την υποστήριξη
ισχυρισμών καλλυντικών προϊόντων γνωρίζοντας το νομοθετικό πλαίσιο των μελετών αυτών.
· Εφαρμόζουν εξελιγμένες μεθοδολογίες αισθητήριες,
in vivo (βιοφυσικές μετρήσεις), in vitro, ΝΑΜs αποτελεσματικότητας καλλυντικών προϊόντων.
· Να αξιολογούν και να ερμηνεύουν τις στατιστικές μεθόδους που χρησιμοποιούνται τόσο για την οργάνωση
των μεθόδων που εφαρμόζονται σε εθελοντές, όσο και
για την επεξεργασία και αξιολόγηση των αποτελεσμάτων.
· Επιλύουν προβλήματα που παρουσιάζονται κατά τη
διενέργεια κλινικών μελετών αποτελεσματικότητας καλλυντικών προϊόντων.
· Να αξιολογούν τις μεθόδους που εφαρμόζονται για
την αξιολόγηση της ασφάλειας των καλλυντικών προϊόντων και των κοσμητικών συστατικών.
Γενικές ικανότητες που αποκτά ο πτυχιούχος:
· Αυτόνομη εργασία,
· Ομαδική εργασία σε διεπιστημονικό περιβάλλον,
· Εργασία σε διεθνές περιβάλλον,
· Δημιουργική σκέψη.
2. ΔΙΠΛΩΜΑΤΙΚΗ ΕΡΓΑΣΙΑ (Υποχρεωτικό) (ECTS 20)
Η διπλωματική εργασία αποτελεί αναπόσπαστο μέρος
της συνολικής εκπαιδευτικής διαδικασίας και προϋπόθεση για την επιτυχή ολοκλήρωση του μεταπτυχιακού
προγράμματος.
Στόχος της διπλωματικής εργασίας είναι να εκπαιδεύσει τον φοιτητή ώστε να διευρύνει τις γνώσεις του, να
τον βοηθήσει να αφομοιώσει τη νέα γνώση και να την
εκφράσει σωστά, να συμμετάσχει σε ερευνητικά πρωτόκολλα και να μάθει πώς να αναλύει ερευνητικά δε-
δομένα. Επιπλέον, κατά τη διάρκεια της μεταπτυχιακής
διατριβής, ο φοιτητής θα αναπτύξει την ικανότητα να
συνεισφέρει στον επιστημονικό διάλογο και να συμμετέχει σε ποικίλες ερευνητικές διαδικασίες. Ειδικότερα,
μεταξύ των στόχων της μεταπτυχιακής διατριβής είναι
οι εξής: επιλογή, ανάλυση και παρουσίαση ενός ερευνητικού θέματος σχεδιασμό μιας ερευνητικής διαδικασίας
κριτική ανασκόπηση της σχετικής βιβλιογραφίας για ένα
θέμα επιλογής προσδιορισμός των σχετικών γενικών
ερευνητικών ερωτημάτων.
Με την ολοκλήρωση της μεταπτυχιακής εργασίας οι
φοιτητές είναι σε θέση να:
· Βρίσκουν βιβλιογραφικά δεδομένα στις επιστημονικές βάσεις δεδομένων.
· Περιγράφουν και να τεκμηριώνουν τις βασικές γνώσεις που σχετίζονται με το θέμα της εκπονούμενης ερ-
γασίας.
· Συνοψίζουν την υπάρχουσα επιστημονική γνώση
στο θέμα.
· Οριοθετούν, μελετούν και αναλύουν το αντικείμενο
της εργασίας.
· Συνθέτουν και να επεξεργάζονται τα δεδομένα της
βιβλιογραφικής έρευνας.
· Να εκτελούν υπό καθοδήγηση πειραματική ερευνητική εργασία, σε περίπτωση που έχουν αναλάβει πειρα-
ματικό θέμα.
· Να επιλύουν στο βαθμό που επιτρέπουν οι γνώσεις
τους και με καθοδήγηση του επιβλέποντα, προβλήματα
κατά τη διάρκεια της πειραματικής εργασίας.
· Nα διακρίνουν την καινοτομία των θεμάτων.
· Συγγράψουν με καθοδήγηση την πτυχιακή εργασία
· Να αναπτύξουν μια περιεκτική και συνοπτική παρουσίαση της εργασίας τους
· Η εργασία μπορεί να είναι είτε ερευνητική είτε ανασκόπηση της βιβλιογραφίας. Οι φοιτητές ενθαρρύνονται
να αναλάβουν μια ερευνητική εργασία, προκειμένου να
προετοιμαστούν σταδιακά για ένα μελλοντικό διδακτορικό.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
Άρθρο 8
Μεταπτυχιακή Διπλωματική Εργασία (Μ.Δ.Ε.)
Ο/Η μεταπτυχιακός φοιτητής/τρια υποχρεούται να εκπονήσει και να υποστηρίξει με επιτυχία τη μεταπτυχιακή
διπλωματική του/της εργασία στο αντίστοιχο εξάμηνο
σπουδών που αναφέρεται στον παρόντα Εσωτερικό
Κανονισμό. Ο μεταπτυχιακός φοιτητής έχει δικαίωμα
αίτησης ανάληψης Μ.Δ.Ε εφόσον έχει ολοκληρώσει με
επιτυχία τα μαθήματα των Α και Β εξαμήνων του προγράμματος σπουδών του ΠΜΣ ή οφείλει το πολύ έως 2
μαθήματα από τα Α και Β εξάμηνα. Το θέμα της Μ.Δ.Ε.
πρέπει να εντάσσεται στο αντικείμενο του Π.Μ.Σ.
Ειδικότερα θέματα εκπόνησης Μ.Δ.Ε. ορίζονται από
τον Οδηγό Μεταπτυχιακής Διπλωματικής Εργασίας του
Π.Μ.Σ., ο οποίος ενδεικτικά μπορεί περιλαμβάνει τα ακόλουθα:
1. Tον εκπαιδευτικό σκοπό της Μ.Δ.Ε.,
2. τα στάδια υποβολής της Μ.Δ.Ε.,
3. τα πεδία ερευνητικού ενδιαφέροντος,
4. τα στάδια διενέργειας της Μ.Δ.Ε.,
5. την αλλαγή τίτλου Μ.Δ.Ε.
6. τις καλές πρακτικές σύνταξης του κειμένου και της
ηλεκτρονικής ή έντυπης ανάγνωσης της Μ.Δ.Ε.,
7. την μελέτη και εύρεση βιβλιογραφικών πηγών,
8. την σύνταξη των ερευνητικών εργασιών,
9. τα κριτήρια αξιολόγησης της Μ.Δ.Ε.,
10. την αλλαγή επιβλέποντα, κ.τ.λ.
Άρθρο 9
Οργάνωση Π.Μ.Σ. με τη χρήση μεθόδων
σύγχρονης και ασύγχρονης εξ αποστάσεως
εκπαίδευσης
Η διδασκαλία του ΠΜΣ είναι μικτή εφόσον δίνεται
η δυνατότητα στους φοιτητές να παρακολουθούν δια
ζώσης και εξ αποστάσεως με τεχνολογία σύγχρονης εκπαίδευσης. Ο μεικτός τρόπος παρέχεται μετά από αίτηση
του φοιτητή προς τη Σ.Ε. για να προσφέρει τη δυνατότητα παρακολούθησης σε μεταπτυχιακούς φοιτητές που
κατοικούν σε διαφορετικές πόλεις καθώς και σε φοιτητές
με προβλήματα μετακίνησης.
Τα θεωρητικά μαθήματα διεξάγονται με μεικτό τρόπο:
δια ζώσης και εξ αποστάσεως. Η διδασκαλία εξ αποστάσεως μπορεί να γίνει έως 80% του συνόλου των ECTs,
εκτός των τελικών εξετάσεων. Mόνο σε ειδικές περιπτώσεις, όπως ασθένεια, πραγματική αδυναμία πρόσβασης
λόγω φυσικών φαινομένων, απεργίας μέσων μεταφοράς
κ.λπ., κάτοικος Εξωτερικού ή εκτός Αττικής και μόνο μετά
από άδεια και έγκριση της συντονιστικής επιτροπής του
ΠΜΣ μπορεί να πραγματοποιηθεί εξ αποστάσεως εξέταση.
Η εξ αποστάσεως τηλεκπαίδευση πραγματοποιείται στην πανεπιστημιακή ηλεκτρονική πλατφόρμα
(microsoft teams, zoom). Το πάσης φύσεως εκπαιδευτικό
υλικό παρέχεται αποκλειστικά για εκπαιδευτική χρήση
των φοιτητών και προστατεύεται από τον ν. 2121/1993
(Α’ 25), εφόσον πληρούνται οι σχετικές προϋποθέσεις.
Οι εργαστηριακές ασκήσεις και οι τελικές εξετάσεις
των μαθημάτων γίνονται δια ζώσης. Σε έκτακτες καταστάσεις όπως φυσικές καταστροφές, επιδημίες κ.α. οι
εργαστηριακές ασκήσεις και οι τελικές εξετάσεις μπορούν να γίνουν και με εξ’ αποστάσεως τεχνολογίες. Στις
περιπτώσεις αυτές λαμβάνεται ειδική μέριμνα για την
προστασία των προσωπικών δεδομένων των φοιτητών
και για την αξιοπιστία της διαδικασίας.
Η χρήση της ασύγχρονης εκπαίδευσης περιορίζεται σε
εκπαιδευτικό υλικό που αναρτάται από τους διδάσκοντες
ή από τη γραμματεία του Π.Μ.Σ σε πλατφόρμες ασύγχρονης εκπαίδευσης (eclass, moodle). Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις. H εγκυρότητα αναρτημένων εργασιών
από τους φοιτητές σε ψηφιακές πλατφόρμες ελέγχεται
με λογισμικό ελέγχου λογοκλοπής.
Οι διδάσκοντες που συμμετέχουν στην εξ’ αποστάσεως εκπαίδευση ενθαρρύνονται να συμμετέχουν σε
σεμινάρια εκπαίδευσης που οργανώνονται από το ΚΕ.ΔΙ.
ΒΙ.Μ.. του Πα.Δ.Α.
Άρθρο 10
Αξιολόγηση φοιτητών - Εξετάσεις
Στην αρχή κάθε εξαμήνου και πριν την έναρξη των
μαθημάτων του Π.Μ.Σ. ανακοινώνεται στους μεταπτυχιακούς φοιτητές το ακαδημαϊκό ημερολόγιο του Π.Μ.Σ,
το οποίο καθορίζεται με απόφαση της Συνέλευσης του
Τμήματος, μετά από εισήγηση της Σ.Ε. Στο ακαδημαϊκό
ημερολόγιο του Π.Μ.Σ. αναγράφονται οι ημερομηνίες
έναρξης και λήξης των εξαμήνων, οι αργίες, καθώς και
οι ημερομηνίες των εξετάσεων.
Η Συντονιστική Επιτροπή καταρτίζει και ανακοινώνει
εγκαίρως το ωρολόγιο πρόγραμμα των εξετάσεων κάθε
εξεταστικής περιόδου και όχι αργότερα από δέκα (10)
ημέρες πριν από την έναρξη των εξετάσεων. Δύνανται
να υπάρχει επαναληπτική εξεταστική περίοδος.
Η αξιολόγηση των μεταπτυχιακών φοιτητών και η
επίδοσή τους στα μαθήματα που υποχρεούνται να
παρακολουθήσουν στο πλαίσιο του Π.Μ.Σ. πραγματοποιείται με γραπτές ή προφορικές εξετάσεις καθ’
όλη τη διάρκεια του εξαμήνου. Ο τρόπος αξιολόγησης
περιγράφεται στο περίγραμμα του κάθε μαθήματος.
Η επίδοση σε κάθε μάθημα αξιολογείται από τον/ους
διδάσκοντα/ες και βαθμολογείται με την ισχύουσα, για
τους προπτυχιακούς φοιτητές, κλίμακα βαθμολογίας.
Συγκεκριμένα, οι βαθμοί που δίδονται, κυμαίνονται
από μηδέν (0) μέχρι δέκα (10). Προβιβάσιμοι βαθμοί
είναι το πέντε (5) και οι μεγαλύτεροί του. Για την αντιμετώπιση έκτακτων αναγκών ή συνθηκών που ανάγονται
σε λόγους ανωτέρας βίας δύναται η χρήση ηλεκτρονικών μέσων για την αξιολόγηση των μαθήματων, υπό
την προϋπόθεση ότι εξασφαλίζεται το αδιάβλητο της
διαδικασίας της αξιολόγησης.
Για την αξιολόγηση φοιτητών με αναπηρία και ειδικές
εκπαιδευτικές ανάγκες ισχύουν τα εξής:
Οι διδάσκοντες οφείλουν να λαμβάνουν την απαιτούμενη μέριμνα για την εξέταση Φοιτητών με Αναπηρία
(ΦμεΑ). Τόσο οι ΦμεΑ όσο και οι διδάσκοντες μπορούν
να απευθύνονται στους Καθηγητές - Συμβούλους ΦμεΑ,
που έχουν οριστεί για όλα τα Τμήματα του ΠανεπιστημίΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
ου με σκοπό την παροχή ειδικότερων οδηγιών για την
ευχερή συμμετοχή των ΦμεΑ στις εξετάσεις.
Για την αξιολόγηση των φοιτητών με αναπηρία και
ειδικές εκπαιδευτικές ανάγκες με μέριμνα της Σ.Ε. οι
εξετάσεις γίνονται ως εξής:
Προφορικές εξετάσεις για τους φοιτητές που δεν μπορούν να εκφραστούν επαρκώς γραπτά. Ηλεκτρονικές
εξετάσεις εξ αποστάσεως φοιτητών που δεν μπορούν
να μετακινηθούν.
Για τη βελτίωση της βαθμολογίας των μεταπτυχιακών
φοιτητών, δύναται η επανεξέταση σε ένα μόνο μάθημα,
στο οποίο έχει εξεταστεί επιτυχώς, σε εξεταστική περίοδο που περιλαμβάνεται το συγκεκριμένο μάθημα.
Αν ο/η μεταπτυχιακός/η φοιτητής/τρια αποτύχει περισσότερες από τρεις (3) φορές στο ίδιο μάθημα, δύναται
να ζητήσει, με αίτησή του προς τον Διευθυντή του ΠΜΣ,
να αξιολογηθεί από τριμελή επιτροπή, η οποία αποτελείται από διδακτικό προσωπικό του ίδιου ή άλλου Τμήμα-
τος του Πα.Δ.Α., με γνωστικό αντικείμενο ίδιο ή συναφές
με αυτό του προς εξέταση μαθήματος, στην οποία δεν
μπορεί να συμμετέχει ο/η διδάσκων/ούσα του μαθήματος. Αν ο Διευθυντής του Π.Μ.Σ. δεν ορίσει τα μέλη της
επιτροπής εντός ενός (1) μηνός από την υποβολή της
αίτησης, ο φοιτητής δύναται να ζητήσει τον ορισμό τους
από τον Πρόεδρο του Τμήματος.
Άρθρο 11
Δικαιώματα και Υποχρεώσεις φοιτητών Διαγραφή Μεταπτυχιακού Φοιτητή.
11.1. Δικαιώματα Φοιτητή
Οι μεταπτυχιακοί/ες φοιτητές/τριες έχουν όλα τα δικαιώματα και τις παροχές που προβλέπονται και για
τους φοιτητές του πρώτου κύκλου σπουδών, πλην του
δικαιώματος παροχής δωρεάν διδακτικών συγγραμμάτων. Οι μεταπτυχιακοί/κές φοιτητές/τριες δύνανται να
χρησιμοποιούν την υπάρχουσα υλικοτεχνική υποδομή
του Πανεπιστημίου Δυτικής Αττικής, η οποία περιλαμβάνει χώρους διδασκαλίας κατάλληλα εξοπλισμένους
με σύγχρονα μέσα διδασκαλίας και Η/Υ, τη Βιβλιοθήκη, και τις εγκαταστάσεις του Τμήματος Βιοιατρικών
Επιστημών.
Οι μεταπτυχιακοί φοιτητές που δεν έχουν άλλη ιατροφαρμακευτική και νοσοκομειακή περίθαλψη, δικαιού-
νται πλήρη ιατροφαρμακευτική και νοσοκομειακή περίθαλψη στο Εθνικό Σύστημα Υγείας (Ε.Σ.Υ.) με κάλυψη των
σχετικών δαπανών από τον Εθνικό Οργανισμό Παροχής
Υπηρεσιών Υγείας (Ε.Ο.Π.Υ.Υ.) κατ’ ανάλογη εφαρμογή
του άρθρου 33 του ν. 4368/2016 (Α’ 83), όπως τροποποιήθηκε και ισχύει.
· Οι μεταπτυχιακοί φοιτητές δικαιούνται δωρεάν σίτιση
με βάση την ατομική και οικογενειακή οικονομική τους
κατάσταση και την εντοπιότητά τους.
· Οι μεταπτυχιακοί/ες φοιτητές/τριες δύνανται να διεκδικήσουν εξωτερική χρηματοδότηση των σπουδών
τους από διάφορα Ιδρύματα ή φορείς του δημοσίου και
ιδιωτικού τομέα και Ερευνητικά Ινστιτούτα.
· Οι μεταπτυχιακοί/ες φοιτητές/τριες δύνανται να
καλύπτονται οικονομικά από χρηματοδοτούμενα προγράμματα έρευνας στα οποία συμμετέχουν. Οι σχετι-
κές λεπτομέρειες ορίζονται με απόφαση της Σ.Ε. ή την
Ε.Π.Σ., ύστερα από εισήγησή του/της Διευθυντή/ντριας
του Π.Μ.Σ.
· Οι μεταπτυχιακοί/ες φοιτητές/τριες μπορούν να συμμετάσχουν στα προγράμματα ανταλλαγής φοιτητών/
τριών (π.χ. ERASMUS) του Πανεπιστημίου ή σε άλλα
ερευνητικά προγράμματα αλλοδαπών Α.Ε.Ι., στο πλαίσιο διακρατικών συμφωνιών του Τμήματος με ομοταγή
ιδρύματα και να εγγράφονται σε αυτά ως φιλοξενούμενοι φοιτητές/τριες.
Το Τμήμα Βιοϊατρικών Επιστημών οφείλει να εξασφαλίζει υποχρεωτικά στους/στις μεταπτυχιακούς/κές
φοιτητές/τριες με αναπηρία ή/και ειδικές εκπαιδευτικές
ανάγκες προσβασιμότητα στα προτεινόμενα προγράμματα και την διδασκαλία ή άλλες διευκολύνσεις. Οι δι-
ευκολύνσεις αυτές αφορούν μεταξύ άλλων:
· Διευκόλυνση της πρόσβασης στους χώρους του πανεπιστημίου για τα άτομα με δυσκολία στις μετακινήσεις.
· Προφορική εξέταση είτε στις τελικές εξετάσεις είτε
σε επιμέρους εργασίες στα πλαίσια της αξιολόγησης των
μαθημάτων.
· Ηλεκτρονική παρακολούθηση των μαθημάτων με
τεχνολογία εξ’ αποστάσεως.
11.2. Υποχρεώσεις Φοιτητή
Οι μεταπτυχιακοί φοιτητές έχουν τις κάτωθι υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών.
- Να υποβάλλουν τις απαιτούμενες εργασίες μέσα στις
καθορισμένες προθεσμίες.
- Να προσέρχονται στις προβλεπόμενες εξετάσεις.
- Να δηλώνουν υπεύθυνα, ότι η διπλωματική εργασία
δεν αποτελεί προϊόν λογοκλοπής ούτε στο σύνολο ούτε
σε επιμέρους τμήματα αυτής.
- Να καταβάλλουν τα προβλεπόμενα τέλη φοίτησης
όπως ορίζεται στον Εσωτερικό Κανονισμό του Π.Μ.Σ..
- Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του Π.Μ.Σ.,
του Τμήματος και του Πανεπιστημίου Δυτικής Αττικής,
καθώς και την ακαδημαϊκή δεοντολογία.
Οι μεταπτυχιακοί φοιτητές καλούνται να συμμετέχουν
και να παρακολουθούν σεμινάρια, συζητήσεις, συνέδρια/
ημερίδες με γνωστικό αντικείμενο συναφές με αυτό του
Π.Μ.Σ., διαλέξεις ή άλλες επιστημονικές εκδηλώσεις του
Π.Μ.Σ. Οι μεταπτυχιακοί φοιτητές δύναται να ασκούν
επικουρικό διδακτικό έργο σε προγράμματα σπουδών
πρώτου κύκλου με απόφαση αρμοδίου οργάνου του
Π.Μ.Σ. Οι μεταπτυχιακοί φοιτητές εκδίδουν ακαδημαϊκή ταυτότητα υποχρεωτικά μέσω της Ηλεκτρονικής
Υπηρεσίας Απόκτησης Ακαδημαϊκής Ταυτότητας του
Υπουργείου Παιδείας και Θρησκευμάτων.
11.3. Διαγραφή Μεταπτυχιακού Φοιτητή
Η διαγραφή μεταπτυχιακού/κής φοιτητή/τριας γίνεται
κατόπιν σχετικής εισήγησης της Σ.Ε. του Π.Μ.Σ. προς τη
Συνέλευση του Τμήματος και λήψης σχετικής απόφασης. Η απόφαση κοινοποιείται εντός 15 ημερών στον/
ην ενδιαφερόμενο/νη μεταπτυχιακό/κη φοιτητή/τρια και
έχει δικαίωμα υποβολής ένστασης εντός δέκα πέντε (15)
ημέρων από την ημερομηνία έκδοσης της. Η ένσταση
κρίνεται τελεσίδικα από τα ανωτέρω όργανα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
Η Συνέλευση του Τμήματος μετά την εισήγηση της Σ.Ε.,
δύναται να αποφασίσει τη διαγραφή μεταπτυχιακών φοιτητών για τους παρακάτω λόγους:
1. Πλημμελής εκπλήρωση των υποχρεώσεων του/της
μεταπτυχιακού/ης φοιτητή/τριας, όπως αυτές περιγράφονται στον Εσωτερικό Κανονισμό Π.Μ.Σ.
2. Μη καταβολή των προβλεπόμενων τελών φοίτησης
(σε κάθε περίπτωση, φοιτητής, ο οποίος δεν έχει ανταποκριθεί στις οικονομικές του υποχρεώσεις, δε δικαιούται
να λάβει ούτε βεβαίωση ολοκλήρωσης σπουδών, ούτε
το Δίπλωμα Μεταπτυχιακών Σπουδών),
3. Πειθαρχικά παραπτώματα, όπως παράβαση ακαδημαϊκής δεοντολογίας και γενικότερα κάθε παράβαση της
κείμενης νομοθεσίας και του Εσωτερικού Κανονισμού
του Πα.Δ.Α.
4. Αίτηση διαγράφης του/της ίδιου/ας του μεταπτυχιακού/κής φοιτητή/τριας.
5. ‘Έχουν επανειλημμένως αποτύχει στην εξέταση μαθήματος ή μαθημάτων όπως ορίζεται στον Εσωτερικό
Κανονισμό.
6. Δεν ανανέωσαν την εγγραφή τους ή δεν παρακολούθησαν μαθήματα για δύο (2) συνεχόμενα εξάμηνα.
7. ‘Έχουν υποπέσει στο παράπτωμα της λογοκλοπής ή
σε παράπτωμα που εμπίπτει στο δίκαιο περί πνευματικής
ιδιοκτησίας (ν. 2121/1993).
1. 8. Για οποιαδήποτε άλλο λόγο κρίνεται απαραίτητη.
Σε περίπτωση οριστικής διακοπής φοίτησης ή διαγραφής μεταπτυχιακού/κής φοιτητή/τριας για οποιοδήποτε
λόγο, τα ήδη καταβληθέντα δίδακτρα δεν επιστρέφονται.
Άρθρο 12
Τέλη φοίτησης
Το ύψος των τελών φοίτησης για το Π.Μ.Σ. «Προχωρημένη Αισθητική και Κοσμητολογία: Ανάπτυξη- Ποιοτικός
Έλεγχος και Ασφάλεια Νέων Καλλυντικών Προϊόντων»
ανέρχεται στο ποσό των 2.900 ευρώ.
Στα τέλη φοίτησης που καταβάλλονται εφάπαξ, χορηγείται έκπτωση 10 % ή σε τρεις (3) δόσεις, δηλαδή πρώτη
δόση με την εγγραφή 1000 ευρώ, 1000 ευρώ η δεύτερη
δόση και 900 ευρώ η τρίτη δόση. Η δεύτερη και η τρίτη
δόση καταβάλλονται στις ενάρξεις του Β και Γ εξαμήνων,
αντίστοιχα, διαφορετικά οι φοιτητές δεν δικαιούνται να
παρακολουθήσουν τα μαθήματα ούτε να εκπονήσουν
διπλωματική εργασία. Επίσης δύναται να καταβληθούν
τα τέλη φοίτησης σε πέντε (5) άτοκες ισόποσες δόσεις
με τη χρήση πιστωτικής κάρτας.
Οι μεταπτυχιακοί φοιτητές του Π.Μ.Σ υποχρεούνται
στην καταβολή αυτών. Το ύψος των προβλεπόμενων
τελών φοίτησης για το σύνολο του προγράμματος καθορίζεται στο ΦΕΚ ίδρυσης του Π.Μ.Σ..
Στις περιπτώσεις διακοπής της φοίτησης το συνολικό
καταβληθέν ποσό δεν επιστρέφεται.
Η καταβολή των διδάκτρων γίνεται στον Ειδικό Λογαριασμό Κονδυλίων Έρευνας (Ε.Λ.Κ.Ε.) του Πανεπιστη-
μίου Δυτικής Αττικής, ο οποίος είναι αρμόδιος για τη
διαχείρισή τους.
Οι μεταπτυχιακοί φοιτητές οφείλουν να έχουν εξοφλήσει όλες τις οικονομικές τους υποχρεώσεις πριν την
χορήγηση βεβαίωσης ολοκλήρωσης σπουδών και την
απονομή του Διπλώματος Μεταπτυχιακών Σπουδών.
Στο Π.Μ.Σ «Προχωρημένη Αισθητική και Κοσμητολογία: Ανάπτυξη-Ποιοτικός Έλεγχος και Ασφάλεια Νέων
Καλλυντικών Προϊόντων» παρέχεται η δυνατότητα απαλλαγής των τελών φοίτησης, σύμφωνα με την ισχύουσα
νομοθεσία και όπως περιγράφεται στο άρθρο 14 του
Πρότυπου Κανονισμού Σπουδών των Π.Μ.Σ. του Πα.Δ.Α.
(B’ 4861/2023) και του παρόντος κανονισμού.
Άρθρο 13
Υποτροφίες
Το Π.Μ.Σ. «Προχωρημένη Αισθητική και Κοσμητολογία: Ανάπτυξη-Ποιοτικός Έλεγχος και Ασφάλεια Νέων
Καλλυντικών Προϊόντων» δύναται να χορηγεί υποτροφίες ανταποδοτικές και μη, ή βραβεία αριστείας σε με-
ταπτυχιακούς/κές φοιτητές/τριες πλήρους φοίτησης,
σύμφωνα με απόφαση της Συνέλευσης του Τμήματος.
Οι υποτροφίες χορηγούνται βάσει αντικειμενικών κριτηρίων, ακαδημαϊκών, οικονομικών και κοινωνικών, τα
οποία είναι:
1. Ακαδημαϊκά:
α) Η φοίτηση.
β) Ο μέσος όρος βαθμολογίας του προηγούμενου
εξάμηνου.
γ) Ο βαθμός πτυχίου με το οποίο εισήχθη στο Π.Μ.Σ.
δ) Πρόσφατες ακαδημαϊκές επιδόσεις (βραβεία και
τιμητικές διακρίσεις).
2. Οικονομικά:
Εγγεγραμμένοι φοιτητές Π.Μ.Σ. δύνανται να φοιτούν
δωρεάν σε Π.Μ.Σ., αν προβλέπεται η καταβολή τελών
φοίτησης, εφόσον πληρούν τα οικονομικά ή κοινωνικά
κριτήρια σύμφωνα με τις διατάξεις του άρθρου 86 του
ν. 4957/2022 και της υπό στοιχεία 108990/Ζ1/8-9-2022
υπουργικής απόφασης (Β’ 4899/2022).
3. Κοινωνικά:
α) Διαζευγμένος/η με προστατευόμενα μέλη (παιδιά).
β) Αναπηρία υποψηφίου/ας.
γ) Μονογονεϊκή οικογένεια.
δ) Ορφανός/η από δυο γονείς και δεν έχει υπερβεί το
25ο έτος της ηλικίας του/της.
ε) Τέκνο πολύτεκνης οικογένειας.
στ) Μέλη ίδιας οικογενείας.
Διαδικασία:
Μετά από εισήγηση της Σ.Ε. του Π.Μ.Σ., προκηρύσσεται πρόσκληση υποβολής αιτήσεως για τη χορήγηση
υποτροφίας. Οι υποψήφιοι/ες οφείλουν να συμπληρώσουν όλα τα υποχρεωτικά πεδία της αίτησης με τα απαι-
τούμενα κατά περίπτωση δικαιολογητικά και τα υποβάλλουν στην Γραμματεία του Τμήματος στις ημερολογιακές
προθεσμίες που ορίζονται στην πρόσκληση. Η αίτηση
επέχει θέση Υπεύθυνης Δήλωσης του ν. 1599/1986.
Το αρμόδιο όργανο αξιολογεί και κατατάσσει τις υποψηφιότητες βάσει των κριτηρίων που έχουν οριστεί στον
εσωτερικό Κανονισμό λειτουργίας του Π.Μ.Σ. και εισηγείται τον κατάλογο ονομάτων των υποψηφίων προς
τη Συνέλευση.
Ο ανώτατος αριθμός υποτροφιών στο Π.Μ.Σ. ορίζεται
σε μία (1) ανά έτος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
Υποτροφία δεν χορηγείται στην περίπτωση που ο
μεταπτυχιακός φοιτητής λαμβάνει ήδη υποτροφία από
άλλη πηγή και σε μεταπτυχιακό φοιτητή που έχει εισαχθεί στο Π.Μ.Σ. χωρίς την υποχρέωση καταβολής τελών
φοίτησης.
Άρθρο 14
Δίπλωμα Μεταπτυχιακών Σπουδών (Δ.Μ.Σ)
Το Δίπλωμα Μεταπτυχιακών Σπουδών (Δ.Μ.Σ.) είναι
δημόσιο έγγραφο. Στον/Στην απόφοιτο/η του Π.Μ.Σ.
μπορεί να χορηγείται, πριν από την απονομή, βεβαίωση
ότι έχει περατώσει επιτυχώς την παρακολούθηση του
Π.Μ.Σ. και αναλυτική βαθμολογία με τις αντίστοιχες πιστωτικές μονάδες (ECTS).
Στο Δίπλωμα Μεταπτυχιακών Σπουδών επισυνάπτεται
Παράρτημα Διπλώματος το οποίο είναι επεξηγηματικό
έγγραφο και δεν υποκαθιστά τον επίσημο τίτλο σπουδών ή την αναλυτική βαθμολογία των μαθημάτων. Το
Παράρτημα Διπλώματος επισυνάπτεται στο Δ.Μ.Σ. και
παρέχει πληροφορίες σχετικά με τη φύση, το επίπεδο,
το γενικότερο πλαίσιο εκπαίδευσης, το περιεχόμενο και
το καθεστώς των σπουδών, οι οποίες ολοκληρώθηκαν
με επιτυχία από το άτομο που αναγράφεται ονομαστικά
στο πρωτότυπο του τίτλου. Στο Παράρτημα δεν γίνονται
αξιολογικές κρίσεις και δεν υπάρχουν δηλώσεις ισοτιμίας
ή αντιστοιχίας ή προτάσεις σχετικά με την αναγνώριση
του Δ.Μ.Σ. στο εξωτερικό. Το Παράρτημα Διπλώματος
εκδίδεται αυτομάτως και χωρίς καμία οικονομική επιβάρυνση στην ελληνική και στην αγγλική γλώσσα, και
πρέπει να πληροί τις προϋποθέσεις γνησιότητας που
απαιτούνται για τον χορηγούμενο τίτλο σπουδών. Η
ημερομηνία έκδοσης του Παραρτήματος δεν συμπίπτει
υποχρεωτικά με την ημερομηνία χορήγησης του Δ.Μ.Σ.,
αλλά δεν μπορεί ποτέ να είναι προγενέστερη από αυτή.
Ο βαθμός του Διπλώματος Μεταπτυχιακών Σπουδών
(Δ.Μ.Σ.) προκύπτει από τον βαθμό αξιολόγησης στα μαθήματα και στη Μεταπτυχιακή Διπλωματική Εργασία (Μ.Δ.Ε.).
Αναλυτικότερα σε κάθε εξάμηνο ο φοιτητής/τρια λαμβάνει βαθμολογία σε κάθε μάθημα που εξετάζεται και
εάν αξιολογηθεί επιτυχώς, πιστώνεται αναλογικά τις πιστωτικές μονάδες που αντιστοιχούν. Ο τελικός βαθμός
του Δ.Μ.Σ. προκύπτει από τον βαθμό αξιολόγησης:
α) Στα μαθήματα,
β) στη Μεταπτυχιακή Διπλωματική Εργασία ο βαθμός
του Διπλώματος Μεταπτυχιακών Σπουδών (Δ.Μ.Σ.) εξάγεται με προσέγγιση δύο δεκαδικών ψηφίων και προκύ-
πτει από τον τύπο:
Β=(Β1*Π1+Β2*Π2+……..+Βν*Πν)/(Π1+Π2+…..Πν),
όπου Β1,Β2….Βν είναι οι βαθμοί όλων των μαθημάτων
που εξετάστηκε επιτυχώς ο φοιτητής/τρια και Π1,Π2…..
Πν είναι οι πιστωτικές μονάδες που αντιστοιχούν σε κάθε
μάθημα.
Προβιβάσιμοι βαθμοί είναι το πέντε (5) και οι μεγαλύτεροί του. Η βαθμολογική κλίμακα για την αξιολόγηση
της επίδοσης των μεταπτυχιακών φοιτητών/τριών ορίζεται από το μηδέν (0) ως το δέκα (10) ως ακολούθως:
· Άριστα: από οκτώ και πενήντα (8,50) μέχρι δέκα (10),
· Λίαν καλώς: από έξι και πενήντα (6,50) ως και οκτώ
και σαράντα εννέα (8,49),
· Καλώς: από πέντε (5) ως και έξι και σαράντα εννέα
(6,49) ή
· Απορρίπτεται: από μηδέν (0) έως τέσσερα και ενενήντα εννέα (4,99).
Άρθρο 15
Διδάσκοντες Προγραμμάτων Μεταπτυχιακών
Σπουδών
15.1. Το διδακτικό έργο του Προγράμματος Μεταπτυχιακών Σπουδών ανατίθεται, κατόπιν απόφασης της Σ.Τ.
στις ακόλουθες κατηγορίες διδασκόντων:
Α. μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του Πα.Δ.Α. ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους,
Β. ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ΠΑΔΑ ή
άλλου Α.Ε.Ι.,
Γ. συνεργαζόμενους καθηγητές,
Δ. εντεταλμένους διδάσκοντες,
Ε. επισκέπτες καθηγητές ή επισκέπτες ερευνητές,
ΣΤ. ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
Ζ. επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
15.2. Η ανάθεση του διδακτικού έργου του Π.Μ.Σ.
πραγματοποιείται με απόφαση του Τμήματος, κατόπιν
εισήγησης της Συντονιστικής Επιτροπής του Π.Μ.Σ. Με
απόφαση της Συνέλευσης του Τμήματος δύναται να ανατίθεται επικουρικό διδακτικό έργο στους υποψήφιους
διδάκτορες του Τμήματος ή της Σχολής, με αντικείμενο
συναφές με το παρεχόμενο επικουρικό διδακτικό έργο
του Π.Μ.Σ., υπό την επίβλεψη διδάσκοντος του Π.Μ.Σ.,
κατόπιν εισηγήσεως της Σ.Ε.
15.3. Δικαίωμα επίβλεψης διπλωματικών εργασιών
έχουν οι διδάσκοντες των περ. Α) έως ΣΤ) της παρ. 1,
υπό την προϋπόθεση ότι είναι κάτοχοι διδακτορικού
διπλώματος. Με απόφαση του αρμοδίου οργάνου του
Π.Μ.Σ., δύναται να ανατίθεται η επίβλεψη διπλωματικών
εργασιών και σε μέλη Δ.Ε.Π., Ε.Ε.Π. και Ε.ΔΙ.Π. του Τμήματος, που δεν έχουν αναλάβει διδακτικό έργο στο Π.Μ.Σ.
15.4. Όλες οι κατηγορίες διδασκόντων δύνανται να
αμείβονται αποκλειστικά από τους πόρους του Π.Μ.Σ.
Δεν επιτρέπεται η καταβολή αμοιβής ή άλλης παροχής
από τον κρατικό προϋπολογισμό ή το πρόγραμμα δημοσίων επενδύσεων. Με απόφαση του αρμόδιου οργά-
νου του Π.Μ.Σ. περί ανάθεσης του διδακτικού έργου,
καθορίζεται το ύψος της αμοιβής κάθε διδάσκοντος.
Ειδικώς οι διδάσκοντες που έχουν την ιδιότητα μέλους
Δ.Ε.Π., δύνανται να αμείβονται επιπρόσθετα για έργο που
προσφέρουν προς το Π.Μ.Σ., εφόσον εκπληρώνουν τις
ελάχιστες εκ του νόμου υποχρεώσεις τους, όπως ορίζοΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
νται στην παρ. 2 του άρθρου 155, 15.1. του ν. 4957/2022.
Το τελευταίο εδάφιο εφαρμόζεται αναλογικά και για τα
μέλη Ε.Ε.Π., Ε.ΔΙ.Π. και Ε.Τ.Ε.Π., εφόσον εκπληρώνουν τις
ελάχιστες εκ του νόμου υποχρεώσεις τους.
Στις υποχρεώσεις των διδασκόντων περιλαμβάνονται,
μεταξύ άλλων, ο καθορισμός και η περιγραφή του μαθήματος, η παράθεση σχετικής βιβλιογραφίας, ο καθο-
ρισμός του τρόπου εξέτασης του μαθήματος, η επικοινωνία με τους/τις μεταπτυχιακούς/κες φοιτητές/τριες.
Άρθρο 16
Ακαδημαϊκός σύμβουλος
Στο Π.Μ.Σ. με απόφαση της Συνέλευσης του Τμήματος
και εισήγηση της Σ.Ε. εφαρμόζεται ο θεσμός του Ακαδημαϊκού Συμβούλου. Σκοπός της λειτουργίας του εν λόγω
θεσμού είναι η παροχή συμβουλευτικής στους μεταπτυχιακούς φοιτητές κατά τη διάρκεια των σπουδών τους σε
ακαδημαϊκά θέματα με εξατομικευμένο τρόπο. Προσδοκώμενο αποτέλεσμα είναι η διευκόλυνση των μεταπτυ-
χιακών φοιτητών στην ολοκλήρωση των σπουδών τους
με παράλληλη αξιοποίηση των ιδιαίτερων δεξιοτήτων
και ενδιαφερόντων τους στο έδαφος της εκπαιδευτικής
και ερευνητικής διαδικασίας. Ο Ακαδημαϊκός Σύμβουλος
επιλέγει τον τρόπο προσέγγισης και παροχής συμβουλευτικής στους φοιτητές που του ανατίθενται σε κάθε
ακαδημαϊκό έτος.
Άρθρο 17
Επικουρικό διδακτικό έργο μεταπτυχιακών
φοιτητών
Με απόφαση της Συνέλευσης του Τμήματος είναι δυνατή η έγκριση της συμμετοχής μεταπτυχιακών φοιτη-
τών, υποψηφίων διδακτόρων και μεταδιδακτόρων στην
παροχή επικουρικού διδακτικού έργου σε προγράμματα
σπουδών πρώτου ή δεύτερου κύκλου.
Το Πα.Δ.Α. δύναται να χορηγεί ανταποδοτικές υποτροφίες σε μεταπτυχιακούς φοιτητές με την υποχρέωση
υποστήριξης της εκπαιδευτικής διαδικασίας και παροχής
επικουρικού διδακτικού έργου.
Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού κατά
την άσκηση του διδακτικού τους έργου, η άσκηση των
φοιτητών, η διεξαγωγή φροντιστηρίων, εργαστηριακών
ασκήσεων, η εποπτεία εξετάσεων και η διόρθωση ασκήσεων.
Άρθρο 18
Μελέτη σκοπιμότητας - βιωσιμότητας
Α. Mελέτη Σκοπιμότητας
Ο Τομέας Αισθητικής και Κοσμητολογίας ίδρυσε μεταπτυχιακό πρόγραμμα στο γνωστικό αντικείμενο του
Τομέα με τίτλο «Προχωρημένη Αισθητική και Κοσμητολογία: Ανάπτυξη-Ποιοτικός έλεγχος και Ασφάλεια νέων
καλλυντικών προϊόντων. Το μεταπτυχιακό εξειδικεύεται:
α) Στην αντιμετώπιση των αισθητικών προβλημάτων με
καινοτόμα καλλυντικά προϊόντα και τη χρήση σύγχρονων συσκευών της Βιοϊατρικής Τεχνολογίας β) στη δια-
χείριση αισθητικών προβλημάτων από τον Αισθητικό επί
εδάφους δερματοπάθειών στο βαθμό που επιτρέπεται
από την κείμενη νομοθεσία και στην ανάπτυξη από τον
Κοσμητολόγο καλλυντικών προϊόντων που συστήνονται
επικουρικά στις δερματικές παθήσεις γ) στην εμβάθυνση
των μηχανισμών δράσης των βιοδραστικών συστατικών που ενσωματώνονται σε καλλυντικά προϊόντα δ)
στην ανάπτυξη (formulation) διαφόρων καλλυντικοτεχνικών μορφών και την επίλυση των προβλημάτων που
προκύπτουν κατά την ανάπτυξη και την παραγωγή ε)
στον ποιοτικό έλεγχο, τη διασφάλιση ποιότητας και τις
κλινικές μελέτες ασφάλειας και αποτελεσματικότητας
καλλυντικών προϊόντων Επιθυμεί να ανταποκριθεί και να
επικοινωνήσει στους μεταπτυχιακούς φοιτητές-/τριες τις
διαρκείς εξελίξεις αφενός στον τομέα των βιοϊατρικών
τεχνολογιών για την αντιμετώπιση-βελτίωση προβλημάτων του δέρματος και αφετέρου στο γνωστικό πεδίο
της ανάπτυξης, έρευνας, παραγωγής, ελέγχου ποιότητας,
αποτελεσματικότητας και ασφάλειας των καλλυντικών
προϊόντων.
Το Π.Μ.Σ οδηγεί στην απονομή Διπλώματος Μεταπτυχιακών Σπουδών στην «Προχωρημένη Αισθητική
και Κοσμητολογία: Ανάπτυξη-Ποιοτικός έλεγχος και
Ασφάλεια νέων καλλυντικών προϊόντων». Μετά την
πλήρη και επιτυχή ολοκλήρωση των σπουδών με βάση
το πρόγραμμα σπουδών. Οι τίτλοι απονέμονται από το
Τμήμα Βιοϊατρικών Επιστημών της Σχολής Επιστημών
Υγείας και Πρόνοιας του Πανεπιστημίου Δυτικής Αττικής.
Α.1. Αναγκαιότητα ύπαρξης του Π.Μ.Σ και περιγραφή
των στόχων του
Εκτίθενται αναλυτικά οι επιστημονικοί, επιστημολογικοί και κοινωνικοί λόγοι που καθιστούν αναγκαία
και σημαντική τη λειτουργία του ΠΜΣ. Παρατίθενται οι
στόχοι του και ο βαθμός σύνδεσης της διδασκαλίας με
την έρευνα.
Η Αισθητική και η Κοσμητολογία αποτελούν σημαντικά γνωστικά πεδία, τα οποία επηρεάζουν σε μεγάλο
βαθμό τον οικονομικό, αναπτυξιακό και παραγωγικό
προσανατολισμό της χώρας. Είναι αξιοσημείωτο ότι
παρά τη δύσκολη οικονομική συγκυρία που αντιμετώπισε η χώρα μας, η πελατεία των εργαστηρίων αισθητι-
κής δεν παρουσίασε κάμψη, ενδεχομένως διότι η παροχή υπηρεσιών Αισθητικής στη χώρα μας είναι υψηλού
επιπέδου. Σύμφωνα με μελέτη του ΙΜΕ-ΓΣΒΕΕ για την
επιχειρηματικότητα των Αισθητικών έχουν καταγραφεί
τα παρακάτω στοιχεία: Η Ομοσπονδία Επαγγελματιών Αισθητικών Ελλάδος (ΟΣΕΔΑΕ) απαρτίζεται από 13 Σωμα-
τεία - Μέλη. Οι καταγεγραμμένες επιχειρήσεις μέλη των
επιμέρους σωματείων ανέρχονται σε 1007 (στοιχεία του
2015). Επισημαίνεται ότι σύμφωνα με την ισχύουσα νομοθεσία δικαίωμα ίδρυσης και λειτουργίας εργαστηρίου
Αισθητικής έχουν μόνο οι απόφοιτοι των Τμημάτων Αισθητικής και Κοσμητολογίας των πρώην ΤΕΙ Αθήνας και
Θεσσαλονίκης και πλέον της Κατεύθυνσης Αισθητικής
και Κοσμητολογίας του Τμήματος Βιοϊατρικών Επιστημών με κατεύθυνση Αισθητική και Κοσμητολογία. Είναι
επιβεβλημένη η ανάγκη παροχής ακόμη υψηλότερου
επιπέδου υπηρεσιών Αισθητικής σε όλους τους τομείς
της δραστηριοποίησης της. Στα εργαστήρια Αισθητικής
απευθύνονται οι άνθρωποι που στοχεύουν στη βελτίωση
της εμφάνισής τους. Η βαθύτερη γνώση, όμως, των βιοΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
χημικών μηχανισμών έναρξης και εμφάνισης αισθητικών
προβλημάτων συνδεδεμένων με νοσήματα αποτελεί σημαντικό εργαλείο για την οριοθετημένη αντιμετώπιση
από τον Αισθητικό και Κοσμητολόγο και τη συνεργασία
με την κατάλληλη Ιατρική ειδικότητα.
Η ραγδαία εξέλιξη στο διεθνή και εθνικό χώρο της Κοσμητολογίας τόσο στην ανάπτυξη νέων βιοδραστικών
συστατικών λαμβανομένων από τη φύση ή συνθετικά
παραχθέντων και η ενσωμάτωσή τους σε καινοτόμες
φόρμουλες καθιστά αναγκαία την εκπαίδευση του έμψυχου δυναμικού της Ελληνικής Βιομηχανίας στα πεδία
αυτά. Η διαρκής αναπροσαρμογή της Ευρωπαϊκής Νομοθεσίας, καθιστά αναγκαία την γνώση και εξοικείωση
των επιστημόνων που απασχολούνται στο χώρο της
Βιομηχανίας καλλυντικών με αυτή. Η ταχύτατη πρόοδος στον τομέα του Ποιοτικού ελέγχου και ειδικά της
ενόργανης ανάλυσης για την διασφάλιση της ποιότητας
της παραγωγής των καλλυντικών προϊόντων, η θέσπιση
ακόμη πιο αυστηρών κανόνων για τις μελέτες αποτελεσματικότητας και ασφάλειας των καλλυντικών απαιτούν
εντατικοποίηση της αντίστοιχης επιστημονικής και επαγγελματικής δραστηριότητας και διαρκή εκμάθηση των
επιστημόνων της Βιομηχανίας Καλλυντικών που ασχολούνται στα πεδία αυτά.
Το Π.Μ.Σ. επιθυμεί να εφοδιάσει τους μεταπτυχιακούς
φοιτητές/-τριες με τον καλύτερο δυνατό συνδυασμό επιστημονικής γνώσης και εφαρμοσμένης επιστημονικής
πρακτικής μέσα σε ένα εκπαιδευτικό περιβάλλον που καλλιεργεί τη διεπιστημονική και επιστημολογικά πολύπλευ-
ρη αναζήτηση νέας γνώσης. Το Π.Μ.Σ. εστιάζεται μέσω
των γνωστικών αντικειμένων, τις γνώσεις και τις τάσεις:
- Στο πεδίο της Αισθητικής για την απόκτηση εξειδικευμένων γνώσεων και ικανοτήτων με έμφαση στις σύγ-
χρονες εφαρμογές της Αισθητικής επιστήμης.
- Στο πεδίο της Δερματολογίας με θέματα που αφορούν στη γένεση των διαφόρων δερματοπάθειών και
τη συνεισφορά του Αισθητικού στην αντιμετώπιση των
αισθητικών προβλημάτων που συνοδεύουν τις δερματοπάθειες καθώς και τη συνεισφορά του στην περι-
ποίηση του δέρματος πριν, κατά τη διάρκεια και μετά
παρεμβάσεις Αισθητικής Δερματολογίας και Πλαστικής
Χειρουργικής και του Κοσμητολόγου για την ανάπτυξη καλλυντικών προϊόντων που δρουν επικουρικά στις
δερματοπάθειες.
- Στη Βιοϊατρική Τεχνολογία για την αντιμετώπιση/επικούρηση δερματικών προβλημάτων όπως ο δασυτριχι-
σμός από τον Αισθητικό. Οι γνώσεις που θα επικοινωνηθούν στους μεταπτυχιακούς φοιτητές/- τριες θα τους
καταστήσει ικανούς να μπορέσουν να διαχειριστούν με
ασφάλεια τις μελλοντικές εξελίξεις στο πεδίο της Φωτονικής και των laser.
- Στη διαλεύκανση των μηχανισμών δράσης των βιοδραστικών συστατικών που ενσωματώνονται στα καλ-
λυντικά ή χρησιμοποιούνται στις αισθητικές θεραπείες.
- Στον κλάδο της έρευνας και ανάπτυξης νέων καλλυντικών και ιατροτεχνολογικών προϊόντων (formulation)
και μορφών. Στη μετάβαση από την ανάπτυξη καλλυντικών προϊόντων από την εργαστηριακή κλίμακα στην
βιομηχανική παραγωγή.
- Στον ποιοτικό έλεγχο και τη διασφάλιση ποιότητας
παραγωγής καλλυντικών προϊόντων.
- Στη μεθοδολογίες και την αξιολόγηση που ακολουθούνται στη διενέργεια κλινικών μελετών ασφάλειας και
αποτελεσματικότητας.
Στόχος
Στόχος του ΠΜΣ είναι η απόκτηση από τους αποφοίτους του της εξειδικευμένης επιστημονικής θεωρίας και
των δεξιοτήτων στα προαναφερθέντα αντικείμενα, ώστε
να επιτύχουν:
- Την ανάπτυξη ικανοτήτων των συμμετεχόντων
για την επίλυση: α) Προβλημάτων του δέρματος με
θεραπείες που εφαρμόζονται από αισθητικούς και κοσμητολόγους β) προβλημάτων που παρουσιάζονται
κατά την ανάπτυξη, παραγωγή και ποιοτικό έλεγχο
καλλυντικών προϊόντων και τη διενέργεια κλινικών
μελετών αποτελεσματικότητας και ασφάλειας καλλυντικών προϊόντων.
- Τη συγκρότηση επαρκούς γνωστικής υποδομής, χρήσιμης για τη λήψη αποφάσεων στο διαρκώς εξελισσόμε-
νο πεδίο της Αισθητικής και της Κοσμητολογίας καθώς
και την εμβάθυνση των γνώσεων και δεξιοτήτων που
απαιτούνται από τα στοιχεία που ηγούνται ή σκοπεύουν
να εξελιχθούν και να ηγηθούν στο χώρο.
- Τη συγκρότηση επαρκούς υποδομής ώστε να προχωρήσουν σε ερευνητικές δραστηριότητες στα πεδία των
αισθητικών θεραπειών που εφαρμόζονται στο δέρμα
καθώς και στην ανάπτυξη και στον ποιοτικό έλεγχο καινοτόμων προϊόντων και καλλυντικοτεχνικών μορφών
(formulation), την οργάνωση κλινικών μελετών αποτελεσματικότητας καλλυντικών προϊόντων και την αξιο-
λόγηση της ασφάλειας τους.
Α.2. Συνάφεια του Π.Μ.Σ. με το αντικείμενο του πρώτου
κύκλου σπουδών
Τα αντικείμενα του Π.Μ.Σ. είναι συνυφασμένα με τα
γνωστικά αντικείμενα που θεραπεύονται στον Τομέα
Αισθητικής και Κοσμητολογίας του Τμήματος Βιοϊατρικών Επιστημών.
Η διαφοροποίηση της ύλης εστιάζεται στην εμβάθυνση των προηγμένων δερματοαισθητικών θεραπειών, των
καινοτόμων δραστικών συστατικών, και των εξελιγμένων μηχανημάτων βιοϊατρικής τεχνολογίας με στόχο
την περιποίηση του δέρματος καθώς και στην προετοιμασία στελεχών για τα τμήματα έρευνας και ανάπτυξης
καλλυντικών, ιατροτεχνολογικών καλλυντικών, άλλων
εξατομικευμένων καλλυντικών και στα τμήματα ποιοτικού ελέγχου-διασφάλισης ποιότητας, της μελέτης της
αποτελεσματικότητας και της ασφάλειας των καλλυντικών προϊόντων.
Απευθύνεται σε όσους προορίζονται για την άσκηση
του αισθητικού επαγγέλματος σε αυτοδύναμα εργαστήρια αισθητικής, δερματολογικά ιατρεία και κλινικές που
εκτελούνται αισθητικές παρεμβάσεις, κέντρα θερμαλισμού και Κοσμητολόγους, Χημικούς και Φαρμακοποιούς,
και εν γένει στελέχη της Βιομηχανίας καλλυντικών που
απασχολούνται είτε στην ανάπτυξη καινοτόμων καλλυντικών προϊόντων (formulation) είτε ως αναλυτές στα
τμήματα Ποιοτικού ελέγχου καλλυντικών προϊόντων.
(Quality control).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
Επίσης απευθύνεται και σε άλλους κλάδους επιστημόνων υγείας π.χ. Ιατρούς, Νοσηλευτές που επιθυμούν να
εμπλουτίσουν τις γνώσεις τους στις αισθητικές θεραπείες, στις δερματοπάθειες, τα δραστικά συστατικά, την ανάπτυξη, παραγωγή, την εφαρμογή και τον έλεγχο καλλυντικών προϊόντων.
Στο Π.Μ.Σ. γίνονται δεκτοί, μετά από επιλογή με βάση το βιογραφικό και μετά από συνέντευξη των υποψηφίων,
πτυχιούχοι Σχολών Επιστημών Υγείας και Θετικών Επιστημών και συναφών τμημάτων άλλων Σχολών της ημεδαπής
ή αναγνωρισμένων ομοταγών Ιδρυμάτων της αλλοδαπής, καθώς και πτυχιούχοι Τμημάτων Τ.Ε.Ι συναφούς γνωστικού αντικειμένου.
Α ΕΞΑΜΗΝΟ
Διδακτικές ώρες
Πιστωτικές
μονάδες (ECTS)
Φόρτος
Εργασίας
(ΦΕ)
1.
Ειδικά μαθήματα Αισθητικής Ι
2x13
2.
Νεότερα δραστικά συστατικά δερμο καλλυντικών
2x13
3.
Δερματοπάθειες - Ο ρόλος του Αισθητικού και
Κοσμητολόγου
2x13
4.
Έρευνα και ανάπτυξη καλλυντικών προϊόντων Ι
2x13
ΣΥΝΟΛΟ
Β ΕΞΑΜΗΝΟ
Διδακτικές ώρες
Πιστωτικές μονάδες (ECTS)
Φόρτος
Εργασίας
(ΦΕ)
1.
Ειδικά μαθήματα Αισθητικής ΙI
2x13
2.
Βιοϊατρική Τεχνολογία στην Αισθητική
2x13
3.
Ποιοτικός έλεγχος καλλυντικών προϊόντων
2x13
4.
Έρευνα και ανάπτυξη καλλυντικών προϊόντων ΙΙ
2x13
ΣΥΝΟΛΟ
Γ ΕΞΑΜΗΝΟ
Διδακτικές ώρες Πιστωτικές μονάδες
(ECTS)
Φόρτος
Εργασίας
(ΦΕ)
1.
Κλινικές μελέτες-Ασφάλεια και
Αποτελεσματικότητα καλλυντικών προϊόντων
2x13
2.
Διπλωματική εργασία
ΣΥΝΟΛΟ
Η μεταπτυχιακή εργασία ξεκινά από το Γ εξάμηνο
Α.3. Επιστημονική επάρκεια των διδασκόντων/ουσών
Αναπτύσσεται η επιστημονική επάρκεια των διδασκόντων/ουσών ως προς το συγκεκριμένο γνωστικό αντικείμενο,
με ανάλογο ερευνητικό και δημοσιευμένο έργο (η τεκμηρίωση ενδείκνυται να γίνει με βάση όσους/ες ενδεικτικά
προγραμματίζεται να διδάξουν στο νέο ΠΜΣ).
Στο Π.Μ.Σ. θα διδάσκουν, σε ποσοστό πλέον του 60% του διδακτικού χρόνου, δεκαεννέα (19) τουλάχιστον μέλη
Δ.Ε.Π. του Τμήματος Βιοϊατρικών Επιστημών. Σε μαθήματα που δεν υπάρχει ειδικευμένο προσωπικό καλούνται να
διδάξουν μέλη ΔΕΠ άλλων Ανώτατων Εκπαιδευτικών Ιδρυμάτων ή Ερευνητικών Κέντρων και Οργανισμών. Όλοι
οι διδάσκοντες διαθέτουν πλούσιο διδακτικό και ερευνητικό έργο συναφές με το αντικείμενο που καλούνται να
καλύψουν.
Βαθμός σύνδεσης διδασκαλίας με την έρευνα
Το Πρόγραμμα Μεταπτυχιακών Σπουδών ανήκει στο Τμήμα Βιοϊατρικών Επιστημών και συνδέεται με το Εργαστήριο Χημείας-Βιοχημείας-Κοσμητολογίας που ανήκει στο Τμήμα Βιοϊατρικών Επιστημών και το Εργαστήριο Δερματο-
λογίας - Αισθητικής - Εφαρμογών Laser που ανήκει στον Τομέα Αισθητικής και Κοσμητολογίας, του ιδίου Τμήματος.
Στους φοιτητές του Π.Μ.Σ., προσφέρονται γνώσεις συνδεδεμένες με την έρευνα που διεξάγεται και στα δυο
Εργαστήρια. Οι φοιτητές/-τριες, κατόπιν επιλογής τους θα μπορούν να συμμετέχουν σε ερευνητικές δραστηριότητες, συμπεριλαμβανομένης της συμμετοχής τους σε εθνικά και διεθνή συνέδρια με παράλληλες επιστημονικές
δημοσιεύσεις σε έγκριτα επιστημονικά περιοδικά. Το ερευνητικό αντικείμενο που συνδέει την υφιστάμενη εργαΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
στηριακή δομή με το Π.Μ.Σ. θα εστιάζεται στη διερεύνηση προβλημάτων που αντιμετωπίζονται ή και ενίοτε
προκύπτουν από τις σύγχρονες αισθητικές/κοσμητικές
θεραπείες, στη διερεύνηση μηχανισμών δράσης βιοδραστικών συστατικών, στον καθορισμό πρωτοκόλλων για
την εκπόνηση κλινικών μελετών εφαρμογής καλλυντικών προϊόντων και δερματοαισθητικών θεραπειών, στην
ανάπτυξη καινοτόμων καλλυντικών και στις νεότερες
τεχνικές ενόργανης ανάλυσης που εφαρμόζονται στον
ποιοτικό έλεγχο και στη διοργάνωση κλινικών μελετών
για τη μελέτη και ασφάλεια των καλλυντικών προϊόντων.
Α.4. Κριτήρια και διαδικασία αξιολόγησης
Αναφέρονται τα κριτήρια βάσει των οποίων θα αξιολογηθεί (το κάθε μάθημα και ο/η κάθε διδάσκων/διδά-
σκουσα). Θα πρέπει να αναφέρεται και η διαδικασία της
αξιολόγησης.
Η Αξιολόγηση των Μαθημάτων και των Διδασκόντων
στο Π.Μ.Σ. θα πραγματοποιηθεί και τον κανονισμό λειτουργίας των προγραμμάτων Μεταπτυχιακών Σπουδών
του Πανεπιστήμιου Δυτικής Αττικής. Τα Κριτήρια Αξιολόγησης των Μαθημάτων είναι:
1) Η Συνάφεια του μαθήματος με το Αντικείμενο του
Π.Μ.Σ.
2) Η Επάρκεια της διδακτέας ύλης σε σχέση με τις απαιτήσεις του αντικειμένου του μαθήματος.
3) Η Επάρκεια του εκπαιδευτικού υλικού (Βιβλία, Σημειώσεις, Ψηφιακό Εκπαιδευτικό Υλικό, κ.λπ.).
4) Η Επάρκεια υποδομών που χρησιμοποιήθηκαν για
το Μάθημα (Αίθουσες, Εργαστήρια, Λογισμικό, κ.ά.).
5) Η Διαδικασία και ο τρόπος Αξιολόγησης-βαθμολόγησης των Φοιτητών στο μάθημα (Γραπτές Εξετάσεις,
Εργασίες, κ.ά).
6) Η Αποτελεσματικότητα της Εκπαιδευτικής Διαδικασίας Τα κριτήρια Αξιολόγησης των Διδασκόντων είναι:
1) Η Διδακτική Επάρκεια των Διδασκόντων στο αντικείμενο του Μαθήματος.
2) Η Δυνατότητα Μεταφοράς της Γνώσης από την
πλευρά του Διδάσκοντος.
3) Η Συνέπεια του Διδάσκοντος στις υποχρεώσεις του.
4) Τα εκπαιδευτικά μέσα που χρησιμοποίησε κατά τη
διάρκεια της εκπαίδευσης (Επάρκεια, Αποτελεσματικότητα).
5) Η Διαδικασία και ο τρόπος με τον οποίο αξιολόγησε
τους Φοιτητές στο Μάθημα.
Για την Αξιολόγηση των Μαθημάτων και των Διδασκόντων θα ακολουθείται η παρακάτω διαδικασία: Στο
τέλος του Εξαμήνου θα διανέμονται στους Φοιτητές ειδικά (ανώνυμα) ερωτηματολόγια για κάθε μάθημα και
διδάσκοντα. Η διαδικασία διανομής και συλλογής των
ερωτηματολογίων θα αποτελεί αντικείμενο εργασίας
που θα αφορά τη Γραμματεία του Π.Μ.Σ. έναν φοιτητή
από το τμήμα που θα επιλεγεί κατόπιν ψηφοφορίας από
τους ίδιους τους Φοιτητές. Στη διαδικασία συλλογής των
ερωτηματολογίων δεν θα υπάρχει παρουσία των Διδασκόντων και των μελών ΔΕΠ που εμπλέκονται στο Π.Μ.Σ.
Τα στοιχεία θα καταχωρούνται σε Βάση Δεδομένων που
θα αναπτυχθεί για τον σκοπό αυτό και θα πραγματοποιείται η στατιστική επεξεργασία των στοιχείων από
το επιφορτισμένο για την διαδικασία αυτή Προσωπικό.
Τα αποτελέσματα της επεξεργασίας των ερωτηματολογίων θα κοινοποιούνται στην Συντονιστική Επιτροπή
του Π.Μ.Σ., η οποία θα συντάσσει την σχετική Έκθεση
Αξιολόγηση σε ειδική συνεδρίαση που θα πραγματοποιείται για τον σκοπό αυτό. Η Έκθεση Αξιολόγησης θα
συντάσσεται μετά το τέλος κάθε Εξαμήνου και θα αφορά
τα μαθήματα πού διδάχθηκαν στο εξάμηνο και τα μέλη
ΔΕΠ που ενεπλάκησαν στη διαδικασία. Επιπρόσθετα, η
Συντονιστική Επιτροπή θα αποφασίζει για τα μέτρα ή τις
δράσεις που θα υλοποιηθούν προκειμένου να αντιμετωπισθούν τα ενδεχόμενα προβλήματα που αποτυπώνο-
νται στην Έκθεση Αξιολόγησης. Η Σ.Ε. θα ενημερώνει και
θα κοινοποιεί την Έκθεση και τα Αποτελέσματα Αξιολόγησης σε όλους τους ενδιαφερόμενους (Διδάσκοντες
του Π.Μ.Σ., Φοιτητές, Γενική Συνέλευση, και την Επιτροπή
Μεταπτυχιακών Σπουδών του Πανεπιστημίου).
Β. Μελέτη Βιωσιμότητας
Σημειώνεται ότι βάσει της υπ’ αρ. 216772/Ζ1/8.12.2017
υπουργική απόφαση (β’4334), η έκθεση βιωσιμότητας
συνδέεται με τη μελέτη.
Αριθμός Εισακτέων
Ο αριθμός εισακτέων στο πρόγραμμα κατ’ έτος ορίζεται κατά ανώτατο όριο σε σαράντα (40) και κατά κα-
τώτατο όριο δέκα (10). Τα μέλη των κατηγοριών Ε.Ε.Π.,
καθώς και Ε.ΔΙ.Π. και Ε.Τ.Ε.Π. του Τμήματος Βιοϊατρικών
Επιστημών μπορούν μετά από αίτησή τους να εγγραφούν ως υπεράριθμοι, και μόνο ένας κατ’ έτος στο Π.Μ.Σ..
Β1. Προγράμματα ΠΜΣ που οργανώνονται από το
Τμήμα
1) ’Παιδαγωγική μέσω καινοτόμων τεχνολογιών και
βιοϊατρικών προσεγγίσεων’’ Συνεργαζόμενα Tμήματα:
«Βιοϊατρικών Επιστημών», «Αγωγής και Φροντίδας στην
Πρώιμη Παιδική Ηλικία» του Πανεπιστημίου Δυτικής Αττικής (ΠΑ.Δ.Α.).
Το ΔΠΜΣ προσφέρει δυνατότητα επιλογής τριών (3)
κατευθύνσεων: 1. Κατεύθυνση Προσχολικής Αγωγής,
2. Κατεύθυνση Πρωτοβάθμιας Εκπαίδευσης, 3. Κατεύθυνση Δευτεροβάθμιας Εκπαίδευσης. Η διάρκεια των
σπουδών ορίζεται σε τέσσερα (4) εξάμηνα, που αντιστοιχούν σε 120 Πιστωτικές Μονάδες/ECTS (30 ECTS ανά εξά-
μηνο φοίτησης) edutech@uniwa.gr, <mailto:edutech@
uniwa.gr> Διευθύντρια Παπαγεωργίου Ευσταθία.
2) ’’Βιοϊατρικές μέθοδοι και τεχνολογία στη διάγνωση’’ ’’Biomedical Methods and Technology in Diagnosis’’
http://tiemps.uniwa.gr, <http://tiemps.uniwa.gr/> Διευθυντής Κριεμπάρδης Αναστάσιος.
3) «Εφαρμογές της Βιοϊατρικής Τεχνολογίας στην Υπογονιμότητα - Ανδρικός και Γυναικείος Παράγοντας» και
Μαιευτικής της Σχολής Επιστημών Υγείας και Πρόνοιας
του Πανεπιστημίου Δυτικής Αττικής. https://biofertil.
uniwa.gr/, <https://biofertil.uniwa.gr/> Διευθυντής Κριεμπάρδης Αναστάσιος.
4) ‘’ Σύγχρονες εφαρμογές στην Ιατρική Απεικόνιση’’ του
Πανεπιστημίου Δυτικής Αττικής (Πα.Δ.Α.), του Τμήματος
Βιοϊατρικών Επιστημών, <https://bisc-radiography-msc.
uniwa.gr/>, Διευθύντρια Γεωργία Οικονόμου.
5) ‘’Σύγχρονη Προσθετική Οδοντικής Τεχνολογίας’’ του
Πανεπιστημίου Δυτικής Αττικής (Πα.Δ.Α.), του Τμήματος
Βιοϊατρικών Επιστημών, <https://msc-dentech.uniwa.gr/>
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
6) ‘’Κλινική Οπτομετρία και Όραση’’ του Πανεπιστημίου Δυτικής Αττικής (Πα.Δ.Α.), του Τμήματος Βιοϊατρικών
Επιστημών, Διευθυντής Γιαννικάκης Σταύρος.
1) Β2. Ύπαρξη βασικής Υποδομής και αναγκαίου εξοπλισμού
Το Πανεπιστήμιο Δυτικής Αττικής διαθέτει τη βασική
υποδομή και τον αναγκαίο εξοπλισμό για τη λειτουργία
των Προγραμμάτων Μεταπτυχιακών Σπουδών. Για τις
εργαστηριακές (workshops) επιδείξεις θα χρησιμοποιηθούν εργαστηριακοί χώροι του Τμήματος Βιοϊατρικών
Επιστημών και ειδικότερα εργαστηριακοί χώροι του Τομέα Αισθητικής και Κοσμητολογίας, του Εργαστηρίου
Χημείας-Βιοχημείας- Κοσμητολογίας και του Εργαστηρίου Δερματολογίας - Αισθητικής - Εφαρμογών Laser του
Τομέα Αισθητικής και Κοσμητολογίας. Η υλικοτεχνική
εργαστηριακή υποδομή του Τμήματος Βιοϊατρικών Επιστημών και του Τομέα Αισθητικής και Κοσμητολογίας
είναι επαρκής για την κάλυψη των αναγκών του ΠΜΣ.
Οι διαλέξεις πραγματοποιούνται σε αίθουσες διδασκαλίας του Πανεπιστημίου Δυτικής Αττικής. Τα αμφιθέατρα
και οι αίθουσες διδασκαλίας διαθέτουν προβολικά συστήματα συνδεδεμένα με υπολογιστή και μικροφωνι-
κές εγκαταστάσεις και τη εν γένει υλικοτεχνική υποδομή
για την εξ’ αποστάσεως εκπαίδευση σε περίπτωση που
πραγματοποιείται εξ’ αποστάσεως διδασκαλία.
Η επικοινωνία με την γραμματεία είναι δυνατή σε προκαθορισμένες ημέρες και ώρες από τους μεταπτυχια-
κούς φοιτητές. Η διαχείριση του φοιτητικού μητρώου
θα γίνεται μέσω του Ολοκληρωμένου Πληροφοριακού
Συστήματος Μητρώου του Πανεπιστημίου.
ΟΙ φοιτητές έχουν πρόσβαση στις ακαδημαϊκές βιβλιοθήκες του Πανεπιστημίου Δυτικής Αττικής. Οι φοιτη-
τές εξοικειώνονται με τα on-line εργαλεία αναζήτησης
που παρέχονται μέσω διεθνών επιστημονικών βάσεων
αποδελτίωσης βιβλιογραφικών δεδομένων στα οποία οι
φοιτητές έχουν πρόσβαση μέσω virtual private network
με την χρήση των ακαδημαϊκών τους κωδικών (ElsevierScience Direct, Scopus, ISI Web of Knowledge, Heal Link).
Έτσι επιτυγχάνεται και εξοικείωση των φοιτητών με την
ερευνητική διαδικασία.
Σε κάθε φοιτητή του ΠΜΣ δίδεται προσωπικός κωδικός
σύνδεσης στην ηλεκτρονική τάξη και στο προσωπικό
του e-mail και πρόσβαση στο Eικονικό Iδεατό Δίκτυο
(vpn).
Η διδασκαλία του αντικειμένου της κάθε διάλεξης θα
πραγματοποιείται δια ζώσης και αν χρειαστεί εξ αποστάσεως, σε ποσοστό έως 80% της διδασκαλίας των μαθη-
μάτων με την χρήση ειδικής τεχνολογίας τηλεδιάσκεψης.
Για την επίτευξη της σύγχρονης τηλεκπαίδευσης χρησιμοποιείται η πανεπιστημιακή πλατφόρμα (MsTeams,
Ζοοm) μέσω της οποίας δίνεται η δυνατότητα στους
φοιτητές να ακούν και να βλέπουν εξ’ αποστάσεως τον
καθηγητή, να βλέπουν την παρουσίαση, να συνομιλούν
και να εκφράζουν απορίες μετά από αίτημα (raise hand).
B3. Αιτιολόγηση της δυνατότητας του διδακτικού προσωπικού να εμπλακεί σε ένα επιπλέον πρόγραμμα χωρίς
να αμελήσει τις κατά νόμο υποχρεώσεις του (ενδεικτική
αναφορά του διδακτικού προσωπικού που θα απασχοληθεί, τυχόν άλλα Π.Μ.Σ. που διδάσκει κ.λ.π)
Το διδακτικό προσωπικό του Τμήματος δύναται να
εμπλακεί σε επιπλέον πρόγραμμα χωρίς να αμελήσει τις
κατά νόμο υποχρεώσεις του. Αρκετά από τα μέλη Δ.Ε.Π.
του Τμήματος ΒιοΊατρικών Επιστημών δέκα εννέα (19)
που θα διδάξουν στο Π.Μ.Σ., διδάσκουν επί σειρά ετών
και την προηγούμενη περίοδο λειτουργίας του Π.Μ.Σ.
«Προχωρημένη Αισθητική και Κοσμητολογία: Aνάπτυξη, Ποιοτικός Έλεγχος και Ασφάλεια νέων καλλυντικών
προϊόντων» και σε άλλα μεταπτυχιακά προγράμματα του
Τμήματος αλλά και σε μεταπτυχιακά άλλων Σχολών και
ανταποκρίνονται με απόλυτη επιτυχία στις διδακτικές
τους υποχρεώσεις. Επίσης στο παρόν Π.Μ.Σ. θα δοθεί η
ευκαιρία και σε μέλη του Τμήματος που προς το παρόν
δεν έχουν διδάξει σε Π.Μ.Σ., να αποκτήσουν και αυτή τη
διδακτική εμπειρία.
Β4. Αναγραφή των προγραμμάτων αντίστοιχου περιεχομένου (γνωστικού αντικειμένου) που οργανώνονται
στην ημεδαπή (τίτλος Π.Μ.Σ., Τμήμα, ίδρυμα) ενδεικτική
μελέτη ακαδημαϊκής προσφοράς και ζήτησης του γνωστικού αντικειμένου
1. Πρόγραμμα Μεταπτυχιακών Σπουδών με τίτλο
«Κοσμητολογία- Δερματοφαρμακολογία» του Τμήματος Φαρμακευτικής της Σχολής Επιστημών Υγείας του
Εθνικού και Καποδιστριακού Πανεπιστημίου Αθηνών.
2. Πρόγραμμα Μεταπτυχιακών Σπουδών με τίτλο «Κοσμητολογία - Παρασκευή και Αξιολόγηση Καλλυντικών
Προϊόντων» του Τμήματος Φαρμακευτικής της Σχολής
Επιστημών Υγείας του Πανεπιστημίου Πατρών.
3. Πρόγραμμα Μεταπτυχιακών Σπουδών με τίτλο
«Κοσμητολογία» Τμήμα Επιστημών Διατροφής και Διαιτολογίας, Διεθνές Πανεπιστήμιο της Ελλάδος Μέσω
του Π.Μ.Σ. του Τμήματός μας με τίτλο «Προχωρημένη
Αισθητική και Κοσμητολογία: Ανάπτυξη- Ποιοτικός
έλεγχος και Ασφάλεια νέων καλλυντικών προϊόντων»,
διδάσκεται εξειδικευμένα το γνωστικό αντικείμενο της
Αισθητικής και Αισθητικής Τεχνολογίας-laser και δίνεται
ιδιαίτερη έμφαση στην ανάπτυξη καλλυντικών προϊόντων (formulation) και την επίλυση προβλημάτων κατά
την παραγωγή και τον έλεγχο καλλυντικό προϊόντων
(Λήψη αποφάσεων). Eίναι ένα μεταπτυχιακό πρόγραμμα
που προσφέρει γνώσεις σε δυο συμπληρωματικά επιστημονικά πεδία, της Αισθητικής και της Κοσμητολογί-
ας. Μέχρι τώρα δεν λειτουργεί αντίστοιχο μεταπτυχιακό
στην ημεδαπή.
Θα εφοδιάσει τους φοιτητές/-τριες με ιδιαίτερα εξειδικευμένες γνώσεις:
- Αισθητικής και Αισθητικής Βιοϊατρικής Τεχνολογίας
χρήσιμες για: α) Όσους ασκούν το επάγγελμα του Αισθητικού και β) στελέχη βιομηχανιών στα πεδία ανά-
πτυξης και παραγωγής καλλυντικών προϊόντων, ώστε
να αναπτύσσουν και να ελέγχουν καλλυντικά προϊόντα
που θα μπορούν να ανταποκρίνονται στις σύγχρονες και
εξατομικευμένες ανάγκες του πληθυσμού.
- Ανάπτυξης (formulation) ιδιαιτέρων κατηγοριών καλλυντικών προϊόντων, επίλυσης προβλημάτων κατά την
παραγωγή καλλυντικών, ελέγχου και αποτελεσματικότητας καλλυντικών προϊόντων χρήσιμες για: α) στελέχη
βιομηχανιών παραγωγής καλλυντικών προϊόντων αλλά
και β) όσους ασκούν το επάγγελμα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
- Του αισθητικού ώστε να επιτύχουν τη βέλτιστη, εξατομικευμένη και ασφαλή εφαρμογή καλλυντικών στον
πληθυσμό.
Θεωρούμε ότι θα προσελκύσει σε μεγάλο βαθμό αποφοίτους των πρώην Τμημάτων Αισθητικής και Κοσμη-
τολογίας των Τεχνολογικών Εκπαιδευτικών Ιδρυμάτων
Αθήνας και Θεσσαλονίκης (Τ.Ε.Ι-Α και ΑΤ.Ε.Ι- Θ), αποφοίτους του Τμήματος Βιοϊατρικών Επιστημών αλλά και απο-
φοίτους άλλων Σχολών Επιστημών Υγείας και Σχολών
Θετικών Επιστημών που επιθυμούν να δραστηριοποιηθούν ή δραστηριοποιούνται ήδη στα επιστημονικά πεδία
της Αισθητικής και της Κοσμητολογίας.
Άρθρο 19
Χρηματοδότηση - Οικονομική διαχείριση
Η χρηματοδότηση του Π.Μ.Σ. θα καλύπτεται από:
α)Τέλη φοίτησης των μεταπτυχιακών φοιτητών τα
οποία ανέρχονται στα 800/εξάμηνο/φοιτητή,
β) δωρεές, παροχές, κληροδοτήματα και κάθε είδους
χορηγίες και οικονομικές ενισχύσεις φορέων του δημόσιου ή του ιδιωτικού τομέα,
γ) πόρους από ερευνητικά προγράμματα,
δ)πόρους από προγράμματα της Ευρωπαϊκής Ένωσης
ή άλλων διεθνών οργανισμών, ε) μέρος των εσόδων των
Ειδικών Λογαριασμών Κονδυλίων Έρευνας (ΕΛΚΕ) του
ΑΕΙ,
στ) τον κρατικό προϋπολογισμό ή το πρόγραμμα Δημοσίων Επενδύσεων σε ότι αφορά τον εξοπλισμό ζ)κάθε
άλλη νόμιμη πηγή.
Η καταβολή των τελών φοίτησης, πραγματοποιείται
από τον ίδιο τον φοιτητή ή από τρίτο φυσικό ή νομικό
πρόσωπο για λογαριασμό του φοιτητή.
Η διαχείριση των πόρων του Π.Μ.Σ. πραγματοποιείται
από τον Ειδικό Λογαριασμό Κονδυλίων Έρευνας (Ε.Λ.Κ.Ε.)
του Πα.Δ.Α.
Οι πόροι του Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείτε από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Στα
έσοδα του Π.Μ.Σ. των περ. β) έως δ) της παρ. 1 πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης.
β) το υπόλοιπο ποσό των συνολικών εσόδων του
Π.Μ.Σ. (70%) διατίθεται για την κάλυψη των λειτουργικών δαπανών του Π.Μ.Σ.
Μεθοδολογία κατάρτισης προϋπολογισμών εσόδων:
Ως προς τα έσοδα αναγράφονται οι πηγές χρηματοδότησης, σύμφωνα με τις παρ. 1 και 2 του άρθρου 84
του ν. 4957/2022, και τα αντίστοιχα ποσά- αναμενόμενες
εισροές από κάθε πηγή χρηματοδότησης.
Έσοδα -  χρηματοδότηση
Τέλη φοίτησης
Δωρεές, χορηγίες και πάσης φύσεως
οικονομικές ενισχύσεις
Κληροδοτήματα
Πόροι από ερευνητικά έργα ή προγράμματα
Ίδιοι πόροι του Πα.Δ.Α.
Κρατικός προϋπολογισμός ή Πρόγραμμα
Δημοσίων επενδύσεων
Σύνολο
Αναφέρεται στον προϋπολογισμό ενός πλήρους κύκλου φοίτησης του Π.Μ.Σ. για τους εισακτέους του εν
λόγω έτους.
Αναλυτικός προϋπολογισμός εξόδων.
Ως προς τα έξοδα, αναγράφονται οι κατηγορίες των
λειτουργικών εξόδων και τα αντίστοιχα ποσά - αναμενόμενες εκροές.
Συγκεκριμένα, ποσοστό εβδομήντα τοις εκατό (70%)
των λειτουργικών εξόδων του Π.Μ.Σ. κατανέμονται σε:
1. Αμοιβές για τη διοικητική - τεχνική υποστήριξη,
2. αμοιβές διδακτικού προσωπικού,
3. δαπάνες μετακίνησης,
4. δαπάνες εξοπλισμού και υλικοτεχνικής υποδομής,
5. δαπάνες χορήγησης υποτροφιών.
6. λοιπές λειτουργικές δαπάνες (περ. α. της παρ. 4 του
άρθρου 80 του ν. 4957/2022).
Οι αμοιβές του τακτικού διδακτικού, τεχνικού και διοικητικού προσωπικού των Ιδρυμάτων αφορά εργασία
που υπερβαίνει τις κατά νόμο υποχρεώσεις τους.
Έξοδα - κατηγορίες δαπανών
Αμοιβές για τη διοικητική - τεχνική
υποστήριξη
Αμοιβές διδακτικού προσωπικού
Δαπάνες μετακίνησης
Δαπάνες εξοπλισμού και υλικοτεχνικής
υποδομής
Δαπάνες χορήγησης υποτροφιών
Λοιπές λειτουργικές δαπάνες
Μερικό Σύνολο (70%)
Λειτουργικά έξοδα Πα.Δ.Α. (30%) ΕΛΚΕ
Σύνολο
Σύμφωνα με την παρ.  2, του άρθρου 85, του
ν. 4957/2022, καθορίζεται ποσοστό δύο τοις εκατό (2%),
ως ανώτατο ποσοστό επί των συνολικών ετήσιων εσόδων κάθε Π.Μ.Σ. που δύναται να διατίθεται προς Έργο/
Πρόγραμμα της παρ. 1 του ίδιου άρθρου.
Άρθρο 20
Λογοκλοπή
Ο/Η μεταπτυχιακός/η φοιτητής/τρια υποχρεούται να
αναφέρει με τον ενδεδειγμένο τρόπο αν χρησιμοποίησε
το έργο και τις απόψεις άλλων. Επιπλέον, οι μεταπτυχιακοί φοιτητές που έχουν χρησιμοποιήσει τις υπηρεσίες και
τη βοήθεια Τεχνητής Νοημοσύνης (Αrtificial Intelligence,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
AI) για την εκπόνηση εργασιών που τους ανατίθενται
στα πλαίσια του Π.Μ.Σ. ή/και της Μ.Δ.Ε., θα πρέπει στο
προοίμιο του κειμένου να περιλάβουν και «Δήλωση σχετικά με τη χρήση δημιουργικής Τεχνητής Νοημοσύνης
(generative AI) και τεχνολογιών υποβοηθούμενων από
Τεχνητή Νοημοσύνη κατά τη διαδικασία της συγγραφής», όπου θα δηλώνουν ποιο εργαλείο χρησιμοποίησαν
και για ποιο λόγο.
Η λογοκλοπή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας
κάποιου/ας άλλου/ης, καθώς και η χρησιμοποίηση εργασίας άλλου/ης - δημοσιευμένης ή μη - χωρίς τη δέουσα
αναφορά. Η αντιγραφή οποιουδήποτε υλικού τεκμηρίωσης, ακόμη και από μελέτες του/της ιδίου/ας του/
της υποψηφίου/ας, χωρίς σχετική αναφορά, μπορεί να
στοιχειοθετήσει απόφαση της Συνέλευσης του Τμήματος για διαγραφή του/της. Στις παραπάνω περιπτώσεις,
η Συνέλευση του Τμήματος μπορεί να αποφασίσει τη
διαγραφή του/της, αφού προηγουμένως του/της δοθεί
η δυνατότητα να εκθέσει, προφορικώς ή γραπτώς, τις
απόψεις του/της επί του θέματος.
Οποιοδήποτε παράπτωμα ή παράβαση ακαδημαϊκής
δεοντολογίας παραπέμπεται για αντιμετώπιση του προβλήματος στη Συνέλευση του Τμήματος. Ως παραβάσεις
θεωρούνται και τα παραπτώματα της αντιγραφής ή της
λογοκλοπής και γενικότερα κάθε παράβαση των διατάξεων περί πνευματικής ιδιοκτησίας από μεταπτυχιακό/η φοι-
τητή/τρια κατά τη συγγραφή εργασιών στο πλαίσιο των
μαθημάτων ή την εκπόνηση της διπλωματικής εργασίας.
Άρθρο 21
Απονομή πτυχίων - ορκωμοσίες
Φοιτητής που ολοκλήρωσε επιτυχώς τις μεταπτυχιακές σπουδές του, ορκίζεται σε δημόσια τελετή ορ-
κωμοσίας, ενώπιον του/της Πρύτανη/νισσας ή του/της
Αντιπρύτανη/ις ως εκπροσώπου του/της Πρύτανη και
του/της Προέδρου του Τμήματος, που γίνεται μετά τη
λήξη εκάστης εξεταστικής περιόδου, σε ημέρα και ώρα,
που ορίζεται από τον/την Πρύτανη σε συνεργασία με
τους Προέδρους των Τμημάτων. Ο όρκος δεν αποτελεί
συστατικό στοιχείο της επιτυχούς περάτωσης των σπουδών, είναι όμως αναγκαία προϋπόθεση για τη χορήγηση
του Μεταπτυχιακού Διπλώματος Σπουδών. Για λόγους
ανωτέρας βίας (π.χ. λόγοι υγείας, διαμονή ή εργασία στο
εξωτερικό, στρατιωτικές υποχρεώσεις) και με αίτησή του
προς τη Γραμματεία του Τμήματος του, ο/η απόφοιτος/η
μπορεί να ζητήσει τη χορήγηση του τίτλου σπουδών
χωρίς να συμμετάσχει στην τελετή ορκωμοσίας ή να
ζητήσει να συμμετάσχει σε επόμενη τελετή ορκωμοσίας.
Η εξαίρεση από την υποχρέωση συμμετοχής σε ορκωμοσία εγκρίνεται από τον Πρόεδρο του Τμήματος. Πριν
από την ορκωμοσία ή την απαλλαγή από αυτή, μπορεί
να δίδεται στους αποφοίτους σχετικό πιστοποιητικό για
την επιτυχή περάτωση των σπουδών τους.
Δίπλωμα Μεταπτυχιακών Σπουδών που χορηγήθηκε,
είναι δυνατόν να ανακληθεί ή να ακυρωθεί, αν αποδειχθεί ότι δεν συνέτρεχαν την εποχή της απόκτησής του
οι εκ του νομικού και θεσμικού πλαισίου προϋποθέσεις
κτήσης του. Η ανάκληση ή ακύρωση γίνεται μετά από
απόφαση της οικείας Συνέλευσης, η οποία κοινοποιείται
στον/στην Πρύτανη του Ιδρύματος.
Άρθρο 22
Αξιολόγηση του Π.Μ.Σ.
Στο τέλος κάθε εξαμήνου πραγματοποιείται αξιολόγηση
κάθε μαθήματος και κάθε διδάσκοντος/ουσας από τους
μεταπτυχιακούς φοιτητές. Η αξιολόγηση γίνεται με τη χρήση ειδικού εντύπου/ερωτηματολογίου αξιολόγησης που
συμπληρώνουν οι μεταπτυχιακοί φοιτητές. Τα μαθήματα
αξιολογούνται ως προς το περιεχόμενο, τον τρόπο διδασκαλίας, το εκπαιδευτικό υλικό και το βαθμό συσχέτισής
τους με τις αρχές και τη φιλοσοφία του μεταπτυχιακού
προγράμματος. Οι διδάσκοντες/ουσες αξιολογούνται σε
πολλά επίπεδα, τα οποία μπορεί ενδεικτικά να περιλαμβάνουν αξιολόγηση ως προς τις γνώσεις και την ικανότητα
μετάδοσής τους στους φοιτητές, την προετοιμασία τους,
τη χρήση σύγχρονης βιβλιογραφίας, την προθυμία τους
να απαντούν σε ερωτήσεις, την έγκαιρη βαθμολόγηση
και επιστροφή εργασιών και γραπτών εξετάσεων και την
τήρηση των ωρών διδασκαλίας του μαθήματος.
Η ετήσια εσωτερική αξιολόγηση του Π.Μ.Σ. γίνεται σε
συνεργασία με τη ΜΟ.ΔΙ.Π. του Πανεπιστημίου Δυτικής
Αττικής στο πλαίσιο της εσωτερικής αξιολόγησης του
Τμήματος Βιοϊατρικών Επιστημών/Σχολής Επιστημών
Υγείας και Πρόνοιας και σύμφωνα με την αντίστοιχη
διεργασία του εσωτερικού Συστήματος Διασφάλισης
Ποιότητας του Πα.Δ.Α.
Η εξωτερική αξιολόγηση του Π.Μ.Σ. διενεργείται σε συνεργασία με την ΜΟ.ΔΙ.Π. στο πλαίσιο της πιστοποίησής
τους σύμφωνα με την προβλεπόμενη από την ΕΘΑΑΕ
διαδικασία.
Στο πλαίσιο αυτό αξιολογείται η συνολική αποτίμηση
του έργου που επιτελέστηκε από το Π.Μ.Σ., ο βαθμός
εκπλήρωσης των στόχων που είχαν τεθεί κατά την
ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από
τους μεταπτυχιακούς φοιτητές, η σκοπιμότητα παράτασης της λειτουργίας του, καθώς και λοιπά στοιχεία
σχετικά με την ποιότητα του έργου που παράγεται και
τη συμβολή του στην εθνική στρατηγική για την ανώτατη εκπαίδευση.
Άρθρο 23
Ιστοσελίδα του Π.Μ.Σ
Το Π.Μ.Σ. έχει την ιστοσελίδα του, στην ελληνική και
αγγλική γλώσσα. Η επίσημη ιστοσελίδα του Π.Μ.Σ. ενημερώνεται διαρκώς και περιέχει όλες τις πληροφορίες
και ανακοινώσεις του προγράμματος και αποτελεί τον
επίσημο χώρο ενημέρωσης των φοιτητών και φοιτητριών.
Άρθρο 24
Λοιπές Διατάξεις
Οποιοδήποτε θέμα προκύψει στο μέλλον που δεν
καλύπτεται από τη σχετική νομοθεσία ή τον παρόντα
Κανονισμό, θα αντιμετωπιστεί με αποφάσεις των αρμοδίων οργάνων και όπου απαιτείται με τροποποίηση
του Κανονισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
Η απόφαση αυτή να δημοσιευθεί στην Εφημερίδα της Κυβερνήσεως.
Αιγάλεω, 29 Ιανουαρίου 2024
Ο Πρύτανης
ΠΑΝΑΓΙΩΤΗΣ ΚΑΛΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 883/07.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200883.pdf | Tokens: 102591]